ועדת הכלכלה, כנסת 20, פרוטוקול מספר 156, 2016-02-08 09:30

איתן כבל: בוקר טוב לכולם, אני שמח לפתוח ישיבה ראשונה של ועדת הכלכלה של הכנסת השבוע.

איתן כבל: יש לנו שבוע עמוס מאוד, גברתי מנהלת הוועדה, היועצת, הדובר, רשמת, חברי חברי הכנסת הוותיקים והפעילים וכל האורחים המכובדים.

איתן כבל: אנחנו היום עוסקים בטיוטת תקנות הדיג (תיקון), התשע"ו-2016.

איתן כבל: כבר למעלה מעשרה ימים אני אוכל רק דגים באוזן מכל הכיוונים ומכל הסוגים, מדיג חובבים ועד דיג מכמורת.

איתן כבל: זה נושא טעון כי מדובר בבני אדם שמתפרנסים מן העניין הזה.

איתן כבל: דבר אחד אני מבטיח לכם – האיזון יימצא.

איתן כבל: בסוף הים הוא הבית שלכם.

איתן כבל: בלי הים אתם לא שווים כלום.

איתן כבל: כדאי שנבהיר את זה.

איתן כבל: הים הוא החיים שלכם.

איתן כבל: הרצון של כולנו הוא באמת לשמור על הים ולשמור על הדגים כי בלי דגים הדיון הזה לא היה מתקיים ממילא, כנראה.

איתן כבל: לכן כל הדיון הזה יתנהל סביב נקודות האיזון הנכון.

איתן כבל: אנחנו ננסה למצוא את הנקודות שבעזרת ה' תוכלו להמשיך לעבוד, אבל יחד עם זאת שהדגה לא תיפגע.

איתן כבל: אני אומר לכם את זה באופן הכי ברור.

איתן כבל: כמו שאלחם עבורכם הדייגים, ואני מניח שגם חברי – אנחנו נילחם בכל הכוח כדי שלא נשמיד – ואני לא סתם משתמש במילה לא מכובסת – את הדגה.

איתן כבל: הדגה המושמדת בכמה אופנים – אני לא ארחיב בזה עכשיו, אלא כשנדון ונצלול פנימה.

איתן כבל: אני רוצה להבהיר את סדר העבודה.

איתן כבל: אנחנו נשתדל להתחיל הקראה כבר היום.

איתן כבל: אבל נתחיל בסיפור – מה מבקשים כאן.

איתן כבל: אנחנו כמובן נתחיל עם משרד החקלאות שהוא מגיש התקנות - -

<לאה ורון: המנכ"ל היה צריך להיות פה.

איתן כבל: יש לנו את צביקה.

איתן כבל: מה אנחנו צריכים יותר מצביקה, תגידו?

<קריאה: את ההתייחסות של משרד החקלאות.

איתן כבל: אני כבר מודיע לאדוני שנראה לי שהוא יהיה פעיל מאוד.

<יחיאל אברג'יל: הוא יודע את זה.

<יחיאל אברג'יל: תן לי לדבר.

איתן כבל: א', אני אתן לך לדבר; ב', כאן אני קובע את הכללים.

איתן כבל: בים אתה.

איתן כבל: אני – פה.

איתן כבל: מי שיתפרץ, מי שיפריע אני פשוט אוציא אותו החוצה לאלתר.

איתן כבל: אנחנו רוצים לקיים דיון שקולכם יישמע בו, ונצליח לייצר את השיח הנכון.

איתן כבל: בוקר טוב, אדוני המנכ"ל.

איתן כבל: אתה מתקשר אלי אתמול כשאני באמצע ועידת מפלגת העבודה.

איתן כבל: תודה רבה לך.

<שלמה בן אליהו: - - -

איתן כבל: לא עזר לך ולא להם.

איתן כבל: מנהלת הוועדה רושמת את כל מי שמעוניין לדבר.

איתן כבל: ברשותכם, נתחיל.

איתן כבל: מי מציג את התקנות?

איתן כבל: חברים, להיות מאוד ממוקדים.

איתן כבל: כמה שקפים יש?

<ניר פרוימן: קצר.

<ניר פרוימן: תשעה שקפים.

איתן כבל: לא, אין תשעה שקפים.

איתן כבל: תוריד לארבעה.

איתן כבל: אין דבר כזה.

איתן כבל: אני כבר רוצה להגיד לכם בדברי הפתיחה – בסוף יש נקודות השקה, ויש נקודות מחלוקת.

איתן כבל: החוכמה הגדולה היא שאני ארצה לדעת בסוף הדיון הזה מהן נקודות המחלוקת המתקיימות וכן אני ארצה לדעת שקובעים עם אותם דייגים במטרה לנסות.

איתן כבל: יכול להיות שבמקום כל הדיון הזה בנקודת זמן מסוימת אני אזמין שניים, שלושה, ארבעה – כל אחד מהמכמורת, מהחובבים, מהספורטאים כדי לנסות כמו שאנחנו עושים לא פעם לצמצם את הפערים עד כדי להעלים אותם לגמרי.

איתן כבל: בסדר?

איתן כבל: הוועדה לוקחת את הדברים האלה ברצינות ומבינה שמאחורי כל דג נמצא גם בן אדם.

איתן כבל: משרד החקלאות, בבקשה.

<ניר פרוימן: תודה רבה, אדוני היושב-ראש, חברי הכנסת והציבור הרחב.

<ניר פרוימן: שמי ניר פרוימן, אני מנהל אגף הדיג ופקיד הדיג הראשי במשרד החקלאות.

<ניר פרוימן: סך הכול לקח לנו זמן להגיע למעמד הזה, אבל הוא מעמד חשוב מבחינתנו לכלל הציבור כדי לנהל את הים לטובת כלל הציבור – גם האנשים שמתפרנסים, גם הציבור הרחב, גם האנשים שרואים בים מקור פנאי גדול.

<ניר פרוימן: אנחנו מנסים להציג פה תמונה של רגולציה מאוזנת שתיתן מענה ברוח הדברים שציינת.

<ניר פרוימן: כשמדברים על דגים אז רק לתמונת מצב ברורה של חלוקת דגי המאכל: בישראל עיקר הציבור ניזון מדגים מיובאים, רובם קפואים.

<ניר פרוימן: חקלאות המים, בריכות הדגים וחקלאות ימית שנמצאת בתהליכי פיתוח מספקים כ-30% מהתצרוכת של הדגים, בעיקר טריים; והדיג בים התיכון ובכינרת מספק עוד כ-3% דגים, שהם בעיקר דגים טריים.

<ניר פרוימן: עיקרן המוחלט של התקנות נוגע לפעילות הדיג בים התיכון ובכינרת כדי לייצר הסדרה טובה יותר שתיתן איזון בין הסביבה והשימור על הדגים בים לבין הפעילות של הדיג והפנאי.

<ניר פרוימן: מקור הסמכות שלנו נובע מפקודת הדיג, ותקנות הדיג שביניהן קובעות ניהול בר-קיימא של משאב הדגה, של הדגים בים; בקרה של הכנסת מיני דגים חיים לישראל כדי למנוע הפצת מחלות ופגיעה במינים מקומיים כמו דגים טורפים שעלולים להיכנס.

<ניר פרוימן: מאותה סיבה מגבלת תנועת דגים בין אזור לאזור שלא יעברו דגים ממקומות שונים בעולם ויפגעו בדגה המקומית.

<ניר פרוימן: כמובן, גם פעילות אכיפה.

איתן כבל: יש כזאת בים סוף.

<ניר פרוימן: יש תנועה טבעית של דגים שעוברים גם מתעלת סואץ.

איתן כבל: אני לא מדבר על זה.

איתן כבל: אני מדבר על תנועה ערה שהיא מעבר.

<ניר פרוימן: יש תנועה טבעית של דגים ויצורים אחרים באופן קבוע עם המים מים סוף לים תיכון.

<ניר פרוימן: ככל שהים מתחמם גם יש לזה - -

איתן כבל: לא על זה דיברתי.

איתן כבל: אני סתם אומר מידע אישי – הייתה כתבה מאוד גדולה לאחרונה שיש מעבר הרבה יותר גדול מאשר בדרך כלל.

איתן כבל: על זה אני מדבר, לא מעבר טבעי; אלא יש עלייה מאוד גדולה, וזנים מתחילים להשתלט באזורי גידול.

<קריאה: פתחו את התעלה השנייה, ונכנסה כמות הרבה יותר גדולה של דגים לאגן הים התיכון מים סוף, מהים האדום, ממפרץ סואץ.

איתן כבל: האם תוכל להתייחס – לא חובה היום – האם יש לזה השפעה?

<ניר פרוימן: ככל שאנחנו מסתכלים על הנתונים כשמדובר בניהול של ממשק הדיג אנחנו רואים בשני העשורים האחרונים עלייה גדולה במאמץ.

<ניר פרוימן: זה אומר כמה שעות, כמה דלק, כמה מאמץ דיג ועבודה נעשית כדי להוציא את אותו קילוגרם דג בודד מהים.

<ניר פרוימן: המאמץ הזה גדל מאוד, ויש לזה בהחלט השלכות גדולות על ניהול הממשק והרגולציה.

<ניר פרוימן: יש עלייה גדולה בכמות הדגים המושלכים בעיקר בדיג המכמורת – דגים קטנים ודגים לא מסחריים שבמהלך הדיג - -

יעקב פרי: אלה דגים שנידוגים ונזרקים חזרה.

<ניר פרוימן: נכון.

<ניר פרוימן: נידוגים, ואחרי מיון על הספינות חוזרים חזרה לים חיים או מתים.

<ניר פרוימן: היקף שלל הדיג החופי – במקרה הזה מדובר בציבור של קצת פחות מארבע מאות ספינות דיג בים התיכון.

<ניר פרוימן: הדיג החופי הוא ברשתות, והוא קטן מאוד.

<ניר פרוימן: נראה את זה בגרף כחלק מתוך התהליך הזה.

<ניר פרוימן: גם דיג של דגים במים עליונים שזה דגים ששוחים בגוף המים, בעיקר בעומק קטן בהיקפים לא קטנים, בעיקר ספינות ההקפה.

<ניר פרוימן: כשרואים את זה בגרף שמתייחס לחמש עשרה השנים האחרונות אפשר לראות את הירידה הגדולה בשלל הדיג החופי.

<ניר פרוימן: הקו האדום בים התיכון, הירידה בשלל הדיג של דגים במים עליונים – דיג הקפה בעיקר.

<ניר פרוימן: גם דיג המכמורת שנראה שהוא במגמה של יציבות, צריך לזכור ששם המאמץ מאוד גדל, ואותה כמות של דגים מגיעה ממאמץ יותר גדול.

יעקב פרי: מספרים בצד שמאל זה טונות?

<ניר פרוימן: טונות.

<ניר פרוימן: סך הכול הים מספק כאלפיים טון דגים מתוך צריכה של כמאה אלף טון דגים בישראל.

<קריאה: זאת הטעיה של הוועדה.

איתן כבל: חברים, סליחה, אני מזהיר.

איתן כבל: כל אחד בתורו.

איתן כבל: נתונים זה באחריות כל אחד בלבד.

איתן כבל: אלה אנשי המקצוע של מדינת ישראל.

איתן כבל: אוקיי?

איתן כבל: אם יש מחלוקת, בגלל זה אנחנו פה.

<יחיאל אברג'יל: אנשי המקצוע לא פה.

איתן כבל: תודה רבה.

איתן כבל: אני אומר לך, זאת פעם ראשונה.

איתן כבל: אני כבר אומר לך את זה.

<ניר פרוימן: לאור המציאות בים התיכון שהאזור שלנו הוא לא אזור עשיר מאוד בדגה כבר ננקטו בעבר כמה פעולות של המשרד החל מהקפאת צי ספינות המכמורת בתחילת שנות ה-90.

<ניר פרוימן: היום יש כעשרים ושש ספינות עם רישיונות דיג לדיג מכמורת; בשלב מאוחר יותר ב-98' הקפיאו את כלל הצי.

<ניר פרוימן: זאת אומרת תמונת המצב של מספר הספינות הפעילות בים התיכון וגם בכינרת הוקפאה כך שאין יותר תוספת של סירות חדשות.

<ניר פרוימן: נעשו עוד פעולות מסוימות כמו איסור דיג בצלילה עם מכלים - -

יעקב פרי: אתה מוכן להסביר מה זה החלטה על קביעת מאמץ עליון?

<ניר פרוימן: קביעת מאמץ עליון – ראו כמה ספינות ומאמץ דיג נעשו בתקופה מסוימת, והחליטו שהוא הקו העליון המקסימלי.

יעקב פרי: ואז הוקבלו מספר הספינות לעשרים ושש?

<ניר פרוימן: אמת.

<ניר פרוימן: כל ציי הספינות הוגבלו – עשרים ושש ספינות מכמורת או שלושים שהיו אז.

<ניר פרוימן: מאז יצאו כמה ספינות מהצי ולא נכנסו חדשות במקומן.

יעקב פרי: היום אני לא יכול לקבל רישיון?

<ניר פרוימן: נכון.

<ניר פרוימן: היום אפשר רק להעביר רישיון מאדם לאדם או להעביר רישיון מספינה לספינה אם היא בעלת אותו כושר דיג.

<ניר פרוימן: אותה תמונה נקבעה על כלל הצי – גם על הסירות הקטנות וגם על הספינות שפעילות בכינרת.

<ניר פרוימן: בנוסף הוגבלו גם שיטות דיג שנחשבות לא מדתיות ולא מקובלות בעולם כמו דיג בצלילה עם מכלים - -

יעקב פרי: אני בכל זאת רוצה להקשות פה – מ-1998 לא חל שום שינוי בכמות הדיג שהיה צריך להעלות או להוריד את המספר של הספינות?

<ניר פרוימן: אז באמת מה שאני מראה כאן שלמרות השינויים האלה עדיין יש ירידה.

<ניר פרוימן: זה חלק מהסיבות שאנחנו כאן היום עם התקנות.

<ניר פרוימן: גם במפרץ אילת שהוא תחת הסמכות שלנו בפקודה צומצמה מאוד פעילות הדיג כדי לשמור על האזור המרשים והמיוחד של מפרץ אילת.

<ניר פרוימן: יש עדיין פעילות מסחרית קטנה.

<ניר פרוימן: ב-2015 כבר נקטנו פעילות של הגבלת הדיג לחלק משיטות הדיג בתקופת הרבייה.

<ניר פרוימן: זאת תקופה שהרבה מהדגים מתרבים כדי לייצר את הדור הבא של הצאצאים.

<ניר פרוימן: זה בעצם הבסיס לניהול הממשק.

<ניר פרוימן: עם זאת כדי לשפר את המצב לאור התמונה שכוללת בה גם את הירידה בשלל שזה צד אחד של התמונה, אבל גם את הפגיעה בערכי טבע בסביבה הימית עצמה, אנחנו רוצים לצמצם את השלל המושלך שהזכרתי קודם שהוא בעלייה; להתאים את הציוד של הדיג, שזה אחד העקרונות המקובלים בעולם לניהול הממשק, להגן על הדגים המתרבים בעונות הקריטיות וגם להתייחס לדיג הספורטיבי שהלך ותפס תאוצה.

איתן כבל: תשמע - -

<ניר פרוימן: אני מסיים.

איתן כבל: תודה.

איתן כבל: כי תכף אני אקבל מכה בראש מהנתונים האלה.

איתן כבל: ברשותך, אני אגיד לך מה אני רוצה.

איתן כבל: בגלל זה אני לא אוהב שקפים.

איתן כבל: שקף אני יכול לקרוא לבד – אני לא צריך אף אחד שיבוא אלי.

איתן כבל: אני רוצה שתיתנו לי שני קווים.

איתן כבל: קו אחד אומר לי, אלה התקנות, התקנות מבקשות א', ב', ג', ד', ומול זה אני מבקש להגדיר לי שלושה או ארבעה נושאים מרכזיים שעליהם אנחנו דנים: דיג ספורטיבי, דיג חופים ומכמורת.

איתן כבל: שכחתי משהו?

איתן כבל: תודה רבה.

איתן כבל: להיכנס פנימה ולהגיד שיש לנו הפעולות המרכזיות שבעונת הרבייה קורה כך וכך, בדיג מכמורת יש הבעיה של גודל הרשת שגורם לכך שדגים קטנים נלכדים בתוך הרשת, ואתם רוצים לעבור ממעוין לעגול או הפוך – לא זוכר בדיוק.

<ניר פרוימן: מרובע.

איתן כבל: בסדר, לא זכרתי בדיוק.

יצחק וקנין: תלוי איך אתה מחזיק את הרשת.

איתן כבל: אני הייתי דייג בריכות בקיבוץ דפנה.

איתן כבל: אני מבין על מה מדובר.

איתן כבל: נכון, זה לא כמו הים.

איתן כבל: אני לים לא נכנס.

איתן כבל: הכי רחוק עשרים מטר, עד הברכיים - -

יצחק וקנין: עד הברכיים בשבילך זה על החוף.

איתן כבל: החמאת לי.

איתן כבל: אני מציב את הנקודות.

איתן כבל: אפשר, בבקשה, לתת את זה בצורה כזאת?

איתן כבל: תודה.

<ניר פרוימן: זה בדיוק מה שהשקף הזה מציג, אדוני היושב-ראש.

<ניר פרוימן: התקנות מביאות את המענה לנקודות שנגעת בהן: לאיסור הדיג בתקופת הרבייה של הדגים היקרים בעיקר באביב; ובנוגע לדיג מכמורת איסור הדיג הוא בקיץ כשהרבה מהדגים הקטנים הצעירים נודדים לעומק ונתפסים ברשתות המכמורת; עדכון מינימלי של גודל הדגים שזה גם כלי לבחון שהדגים נידוגים בגודל המתאים ובגיל המתאים; הגבלה של עומק הדיג במכמורת כדי להצר הקטנת הפגיעה של דיג המכמורת בתשתית באזורים של סלעים ובאזורים של מצעי התרבות ובתי גידול של דגים וגם הקטנת הקונפליקט בין שיטות הדיג; והגבלת הציוד.

<ניר פרוימן: כמו שאמרת – גודל העין ברשתות והצורה שלהן כדי להשאיר יותר דגים זמינים.

איתן כבל: קראנו.

איתן כבל: עד שהתחלת להגיד סיימנו לקרוא.

איתן כבל: אני רוצה לשאול: אחרי כל מה שהצגת בפנינו האם תוכל לומר לי בקליפת אגוז מהי נקודת המחלוקת ביניכם לבין הדייגים?

איתן כבל: כשאני אומר "דייגים" זאת מילה גדולה כי בסך הכול יש כאן הדיג הספורטיבי - -

<לאה ורון: לסוגיהם.

איתן כבל: נכון.

איתן כבל: דיג החופים ודיג המכמורת.

איתן כבל: תנסה להגיד כך שנהיה מכווננים מה יותר.

<ניר פרוימן: ראשית, לדעתי, אין נקודת מחלוקת.

<ניר פרוימן: כל האנשים כאן שותפים לרצון - -

איתן כבל: אה, הם באו לתת לך רוח גבית, אני מבין.

<ניר פרוימן: גם הדייגים, כמובן.

<ניר פרוימן: - - לשמירה על הדגים בים כי היא משרתת את האינטרס של כולנו.

<ניר פרוימן: אז אני לא חושב שיש מחלוקת.

<ניר פרוימן: כשיורדים לפרטים - -

איתן כבל: לא, תרשה לי, תן לי לכוון אותך.

איתן כבל: זה בסדר.

איתן כבל: אני פתחתי עם זה.

איתן כבל: עברנו את המילים האלה.

איתן כבל: בסוף יש נקודות השקה, כנראה, ברוב הדברים, אבל יש נקודות מחלוקת.

איתן כבל: אין כאן דייג שיגיד שצריך לדוג בעונת הרבייה.

איתן כבל: יש גם חוקים שאסור לעבור באור אדום, ואנשים עוברים באור אדום.

איתן כבל: אני לא מדבר על עבריינים ועל מי שפועל נגד.

איתן כבל: אני מדבר על זה ברמת העיקרון – דייג שזאת פרנסתו, אין לו שום אינטרס להשמיד את מקור פרנסתו.

איתן כבל: אבל עדיין יש, כנראה, באיזה גודל, באיזה גילאים, באיזו תקופה.

איתן כבל: אני צופה בערוץ הטבע וקצת מבין בדברים האלה – לא מומחה – אבל תנסו לעזור לנו כדי להיות על הנתיב.

יוסי יונה: יש כאן אולי ניגוד אינטרסים מובנה, נניח אם מדברים על אקולוגיה מול דיג.

יוסי יונה: אבל אם נניחה במקומות שבהם הרצון של משרד החקלאות הוא דווקא להגדיל את כמות הדגים - -

איתן כבל: "יגיל דגים ויאדיר", מה שנקרא.

יוסי יונה: שם על פניו לא חייב להיות ניגוד אינטרסים אם בסופו של דבר אתם מגיעים להבנה שהאינטרס של הדייגים עולה בקנה אחד עם האינטרס של משרד החקלאות.

יוסי יונה: אבל אנחנו לא יכולים להתעלם מהחלק הראשון יש אינטרסים שלא קשורים לדיג שעומדים בניגוד לדייגים.

יוסי יונה: לכן יש שתי סוגיות: האחת שיש עליה תמימות דעים ואולי מחלוקת מקצועית – איך אנחנו יכולים לתרום לכך שהדגה תגדל ותצמח; והשנייה – כמו שאמרתי, אם יש אינטרסים מנוגדים של אקולוגיה מול דיג, למשל.

יוסי יונה: אז אם אתה מוכן להתייחס לזה.

<ניר פרוימן: תודה על ההבהרה.

רועי פולקמן: אפשר לשאול שאלה?

איתן כבל: תן לו להתמודד עם השאלה הראשונה.

<ניר פרוימן: הבסיס העקרוני של פעילות דיג זה הוצאת הריבית והשארת הקרן במים כדי שיהיה בר-קיימא.

<ניר פרוימן: עם זאת חלק מהתפקידים שלנו, על-פי החוק ועל-פי המדיניות, היא הקטנת הפגיעה; לעשות את הפעילות הזאת תוך כדי פגיעה מינימלית באקולוגיה.

<ניר פרוימן: כי חלק מתוך הסביבה הזאת שגם משרתת את אישוש ושגשוג הדגה.

<ניר פרוימן: אנחנו לא נהפוך להיות מעצמת דיג.

<ניר פרוימן: אנחנו מנהלים את האזור שלנו כדי שיעשה מה שהטבע מעניק לנו תוך פגיעה מינימלית.

<ניר פרוימן: העקרונות האלה מובילים אותנו, כבוד היושב-ראש, בדיוק לנקודה ששאלת.

<ניר פרוימן: נקודות המחלוקת נוגעות לשיטות, לציוד ולמגבלות על עונות הדיג האסורות.

<ניר פרוימן: אלה שלוש הרגליים העקרוניות שעליהן נשענות התקנות.

איתן כבל: בבקשה, חבר הכנסת רועי.

רועי פולקמן: עברתי על החומר ולא ברור לי משהו.

רועי פולקמן: מדובר על מספר מאוד נמוך של דייגי מכמורת ועל שיעור אפסי מכמות הדיג בכלל במדינה?

רועי פולקמן: מה האימפקט של זה?

רועי פולקמן: לכאורה זה נשמע זניח.

רועי פולקמן: זה 3%-2% אחוזים?

<קריאה: על מה אתה מתבסס?

רועי פולקמן: אם תגיד להם לא לדוג ביולי עד ספטמבר וזה יהיה אוגוסט עד ספטמבר – מה האימפקט של זה?

רועי פולקמן: זה נשמע לי כל כך זניח.

רועי פולקמן: אני לא נכנס לכך שצריך לעשות את הדברים האלה, זה אבל נשמע לי זניח.

רועי פולקמן: עשרים ספינות?

רועי פולקמן: יש לזה השפעה על הדיג בים התיכון?

איתן כבל: עשיתם עבודה טובה על חברי הכנסת.

איתן כבל: הם נהיו מומחים לדגים.

רועי פולקמן: לא, אני רוצה להבין את המשמעות של זה בתהליך.

<ניר פרוימן: אנחנו מדברים היום על פעילות הדיג במרחב הימי.

<ניר פרוימן: נכון שהצגתי בשקף הראשון את סך העוגה של צריכת הדגים בישראל, וזה נראה מאוד קטן.

<ניר פרוימן: אבל אנחנו מדברים על הנתח של הפעילות מדיג.

<ניר פרוימן: הדיג מביא דגים טריים, זמינים שקיימים בטבע, ואנחנו בהחלט רואים בזה פעילות שהיא חלק מתוך סל שלם של אספקת מזון.

רועי פולקמן: לעשרים דייגים יש השפעה על המחסן האקולוגי.

<ניר פרוימן: זה לא עשרים דייגים, זה עשרים ושש ספינות דיג.

רועי פולקמן: זה דרמטי בהיקפים?

<קריאה: הם 70% משלל הדיג.

איתן כבל: סליחה.

איתן כבל: אתה לא רוצה שאני אוציא אותך.

<ניר פרוימן: מתוך האספקה של דגים - -

רועי פולקמן: לא מתוך האספקה, מתוך סך הדגה בים התיכון בשטח הישראלי - -

<ניר פרוימן: בשטח הישראלי דיג המכמורת הוא בערך 80% מהשלל.

רועי פולקמן: אבל השלל נשמע לי היקפים אפסיים.

רועי פולקמן: אני לא נגד התקנות, אני רק מנסה להבין את הגמישות.

רועי פולקמן: לכאורה מדובר על היקף מאוד קטן.

רועי פולקמן: מתוך סך הדגה במים הישראליים מה האימפקט של עשרים ספינות?

רועי פולקמן: אם היית אומר לי שזה הרבה אני מנסה להבין מה המשמעות של זה.

רועי פולקמן: כי אם יהיה נגיד עשרים או עשר, זה משמעותי?

רועי פולקמן: אם יהיה עשרים שדגים חודשיים בשנה או 10% - -

איתן כבל: רועי, סליחה, הרבה דברים עדיין לא ברורים.

<קריאה: אנחנו סתם עושים מריחה על דברים - -

איתן כבל: אדוני, אתה יודע כמה קשה עבדתי כדי לנהל את הוועדה הזאת?

איתן כבל: בכל דיון יש מישהו שרוצה להחליף אותי.

<קריאה: אני לא רוצה.

איתן כבל: אל תדאג, אני אתן לך לדבר.

איתן כבל: תנוח דעתך.

איתן כבל: שאף אחד לא ידאג.

רועי פולקמן: שלא ישתמע כאילו אני נגד התקנות.

רועי פולקמן: אני בעד לשמור על הדגה.

איתן כבל: זה בסדר גמור.

איתן כבל: אנחנו לא חשבנו כך.

איתן כבל: אני רוצה לעבור על זה בצורה מסודרת, על-פי סוגי הדיג השונים.

איתן כבל: יש שלושה סוגי דיג, אבל אם יש יותר – אמור.

<קריאה: יש יותר.

<ניר פרוימן: בים התיכון נראה את זה מהרדוד לעמוק.

<ניר פרוימן: הדיג החופי מורכב מדיג ברשתות ובחכות ששוקעות על הקרקעית.

<ניר פרוימן: בתקנות כדי לייצר תמונה מאוזנת אנחנו מגבילים את הגודל המינימלי של החורים ברשתות בדיג החופי כדי שייתפסו בעיקר דגים גדולים ולא הרבה דגים קטנים.

איתן כבל: זה גם האזור שמגיעים אליו הרבה דגים בגלל חמימות המים.

<ניר פרוימן: הם מתקרבים לחוף בעונות מסוימות, וחשוב שייתפסו בעיקר הגדולים.

<ניר פרוימן: אנחנו מגבילים את מספר החכות שאפשר להשתמש בהן.

<ניר פרוימן: בסופו של דבר הדיג החופי הוא דיג אזורי.

איתן כבל: סליחה, אני רוצה לנהל עכשיו את העניין.

איתן כבל: מה זה דיג ספורטיבי?

<יחיאל אברג'יל: זה של עשירים.

איתן כבל: זה לא משנה, זה חלק מהדיון.

<יחיאל אברג'יל: זה נזק לנו, לדייגים.

איתן כבל: איפה דיג ספורטיבי מתנהל?

איתן כבל: או, סוף סוף שקף שאפשר ליהנות ממנו.

<ניר פרוימן: הדיג החופי נעשה באזור קרבת החוף.

<קריאה: איזה חופים?

איתן כבל: הים התיכון.

<ניר פרוימן: אני מדבר על הים התיכון כרגע.

<ניר פרוימן: סירות הדיג שנשענות באזור המים הרדודים עד עומק של 40-30 מטר מקסימום.

<ניר פרוימן: אני מדבר כרגע על דיג מסחרי.

נורית קורן: אנחנו רוצים את ההגדרות.

נורית קורן: אנחנו רוצים להבין.

איתן כבל: סליחה, זה השקף הכי חשוב כי זה השקף שאתו נלך לאורך כל התקנות.

איתן כבל: חשוב שכולם יקשיבו.

איתן כבל: אנחנו מדברים בגדול, בלי לרדת ברזולוציות או לעלות ברזולוציות, על שלושה אזורים: חוף - -

<ניר פרוימן: אזור מדף היבשת שהוא אזור המתלול הנמוך הרדוד הזה כאן - -

איתן כבל: מי דג פה?

<ניר פרוימן: בעיקר דיג המכמורת, וחלק מדיג ההקפה.

איתן כבל: אל תחשוב שאתה מעביר מידע לעצמך.

איתן כבל: המידע צריך להגיע לאנשים שהדיג שהם מכירים זה הדג בתוך הצלחת.

איתן כבל: אז אתה צריך לדבר אתנו בשפה שאנחנו מבינים ויודעים להתחבר אליה.

איתן כבל: אני מבקש ממך – יש דיג שהוא לאורך החוף הקרוב, ושם דגים בחכות.

איתן כבל: אומרים שיש שם כשבעים אלף דייגים שדגים.

איתן כבל: יש להם אישור לדוג בחכות.

עיסאווי פריג': הוא יושב על החוף ודג.

נורית קורן: בלי סירות?

איתן כבל: כן.

איתן כבל: זה דיג אחד.

<ניר פרוימן: דיג בחכות בודדות מהחוף לא טעון רישיון כי היום הציבור רשאי לעשות את זה בלי לקבל רישיון.

איתן כבל: איזה עוד דייגים עושים את הדיג על החוף?

<ניר פרוימן: הדיג המסחרי החופי שציינתי אותו אלה הדייגים שיוצאים עם סירות עם משחתות.

איתן כבל: עד איזה מרחק?

<ניר פרוימן: עד עומקים של עשרים, שלושים, ארבעים מטר.

<ניר פרוימן: זה משתנה בין האזורים.

איתן כבל: יפה.

עיסאווי פריג': יש חופים ספציפיים?

איתן כבל: עזוב את החופים הספציפיים.

איתן כבל: בוא קודם כול נבין את העניין.

איתן כבל: עכשיו יש קבוצה שעושה דיג מסחרי עם רשתות; היא נכנסת לעומק של שלושים – ארבעים מטר.

איתן כבל: בדרך כלל מה המרחק מהחוק?

<ניר פרוימן: משתנה מקילומטר ועד ארבעה קילומטר.

איתן כבל: אוקיי, חייב להיות רישיון.

<ניר פרוימן: כל אלה מחויבים.

איתן כבל: יש הקבוצה השלישית.

עיסאווי פריג': מה הכלים שמשתמשים בהם?

איתן כבל: סירות.

<סמדר דן: איפה מנהל התחום הימי של משרד החקלאות?

<סמדר דן: הוא לא נמצא פה.

איתן כבל: אנחנו מנהלים פה את הדיון כדי קודם כול רוצים להבין.

איתן כבל: אנחנו לא קופצים ישר לתוך הים.

נורית קורן: אני רק רוצה להבין, בקילומטר הזה זה ספינות ורשתות רגילות?

<ניר פרוימן: אלה סירות דיג עם רשתות ועם חכות קטנות.

איתן כבל: יש קבוצה שלישית – קבוצת המכמורת.

איתן כבל: באיזה מרחק דגים המכמורתנים?

<ניר פרוימן: היום הם מוגבלים לעומק מינימלי של חמישה עשר מטר.

<ניר פרוימן: זה מתחיל באזור של קילומטר מהחוף.

איתן כבל: אז בחלק מהמקומות הם מתערבבים עם הקבוצה השנייה.

איתן כבל: אבל נגיד שזה ממאה וחמישה עשר מטר עד ארבעים מטר, כמדומני.

<ניר פרוימן: לא, העומק שאליו מגיעה המכמורת מתחיל מחמישה עשר מטר ויכולים להגיע גם לעומקים של ארבע מאות מטר, ומחכים למים הטריטוריאליים – כמעט עשרים קילומטר מהחוף.

איתן כבל: כמה ספינות יש לנו היום?

<ניר פרוימן: יש עשרים ושישה רישיונות פעילות וכעשרים ספינות.

איתן כבל: וכל זה משק סגור היום.

איתן כבל: זאת אומרת היום אי אפשר להיכנס פנימה מתוך הוא - - - זה פחות או יותר.

איתן כבל: כל הזמן אומרים לי "דיג ספורטיבי", וכמה שחקנים יש בזה?

<ניר פרוימן: דיג ספורטיבי מתבצע בשתי שיטות עיקריות: לחכות בודדות מסירות בשיטות שהולכות ומשתכללות היום.

<ניר פרוימן: אנשים הולכים לקנות היום יאכטות , סירות, קיאקים.

<ניר פרוימן: יוצאים לים, מגיעים לנקודות שיש בהן דגים, ומשתמשים בחכות.

<ניר פרוימן: זה טעון רישיון.

<ניר פרוימן: יש כשלושת אלפים בעלי רישיונות כאלה באגף הדיג במשרד החקלאות.

<ניר פרוימן: בנוסף יש שיטת דיג שמקובלת יותר ויותר של צניחה חופשית שהיא ללא מכלי אוויר.

<ניר פרוימן: יורדים עם צלצל ומוציאים את הדגים.

איתן כבל: בואו נעלה מדרגה: כמה שלל יש לכל אחת מן השיטות האלה, להערכתכם?

איתן כבל: לא רק בים.

איתן כבל: בוא נחזור חזרה אל החוף.

איתן כבל: בחוף יש לנו הדיג החופי שמורכב מחכות, וקילומטר פנימה עד כעשרים מטר שזה רשתות.

איתן כבל: כמה משתמשים יש ומה ממוצע הטונז' שלהם כל פעם?

<ניר פרוימן: הדיג עם חכות בודדות מהחוף הוא דיג ללא רישיון, ואין לנו נתונים אותנטיים על מספר האנשים.

<ניר פרוימן: יש מספרים שונים שנאספו בעבודות של עשרות אלפי אנשים שיוצאים לים - -

איתן כבל: מישהו אמר לי שבעים - -

<ניר פרוימן: אני מכיר את המספר.

איתן כבל: המספר שעף פה באוויר מדבר על כשבעים אלף דייגים שמשתמשים בחכות.

<ניר פרוימן: זה לא נתון סטטיסטי - - -

איתן כבל: הבנו.

איתן כבל: אבל זה המספר - -

<סמדר דן: זה פי שניים.

איתן כבל: מאה ארבעים אלף את חושבת?

<סמדר דן: - - -

איתן כבל: אנחנו נצטרך לסיים מהר את הדיון כי זה יוכפל כל פעם.

עיסאווי פריג': מהשותפים בוועדה היום כמה משתמשים?

איתן כבל: אני קודם רוצה שנבין במה דברים אמורים בלבד.

איתן כבל: בקבוצה הראשונה – כמה טונז', להערכתכם?

<ניר פרוימן: אין לנו נתונים על מספר אנשים עם חכות בודדות שהמדינה - - -

איתן כבל: הבנתי.

איתן כבל: והקבוצה של הדיג החופי של הספינות?

<ניר פרוימן: הדיג המסחרי מורכב בים התיכון משלוש מאות חמישים סירות בערך עם כאלף אנשים פעילים שחלקם זה עיקר פרנסתם, והם מביאים היום - -

איתן כבל: תחלק לי את זה בין מכמורתנים לבין - -

<ניר פרוימן: אני לא מדבר על מכמורת, אני מדבר על הדיג החופי בסירות קטנות.

איתן כבל: אתה אומר, כאלף איש, כשלוש מאות ספינות.

איתן כבל: כמה טונז' בערך?

<ניר פרוימן: נכון.

<ניר פרוימן: היום הם כמה מאות טונות בשנה – בין שלוש מאות לחמש מאות טון בשנה.

איתן כבל: מה עיקר הדגים שהם מביאים, להערכתך?

<ניר פרוימן: גם דקרין, גם אמולוסים, גם סרגוסים.

עיסאווי פריג': מה שיעור הצריכה המקומית?

איתן כבל: לפי הנתונים שלהם, 2% זה הדיג הימי.

עיסאווי פריג': כל הדיג?

איתן כבל: כן.

איתן כבל: 70% זה ייבוא, עיסאווי.

עיסאווי פריג': מה?

איתן כבל: בואו נעבור לקבוצה של המכמורתנים שהיא עשרים ושש ספינות שזה משק סגור.

<ניר פרוימן: כמאה עובדים.

<ניר פרוימן: גם הדיג החופי הוא משק סגור.

<קריאה: כמאה עובדים?

<ניר פרוימן: כן.

<ניר פרוימן: יש בעלי ספינות, ויש פועלים שעובדים על החוף.

<ניר פרוימן: השלל שלהם הוא כאלף וחמש מאות טון.

איתן כבל: אוקיי.

<מנחם לב: יש גם מקיפנים בים תיכון ובים כינרת – רשת הקפה.

<מנחם לב: זה לא עלה פה בשום מקום.

<מנחם לב: כבודו לא יודע מה זה רשת הקפה.

איתן כבל: מה אדוני אומר?

איתן כבל: אל תיתן הרצאה, רק העניין.

<מנחם לב: אני אומר שיש עוד סוג שזה מקיפן שעובד סלקטיבי עם עין שלא מופיע ולא מתייחסים אליו.

איתן כבל: איפה הוא דג בעיקר?

<מנחם לב: הוא דג גם בים תיכון וגם בכינרת.

איתן כבל: כמה כאלה יש?

<ניר פרוימן: בים תיכון יש כעשרים ספינות.

<ניר פרוימן: רואים אותן בתמונה ליד ספינת המכמורת.

<ניר פרוימן: אלה ספינות שדגות דגים שנודדים בגוף המים.

<ניר פרוימן: זאת נחשבת שיטה אקולוגית יותר, לא במגע עם הקרקע.

<ניר פרוימן: בישראל הצי הוא יחסית ישן ועובד לא בעומקים הגבוהים כמו שרואים בתמונה הזאת.

איתן כבל: כמה הם דגים בעיקר?

<ניר פרוימן: הכמות שלהם די קטנה.

<ניר פרוימן: הם מביאים פחות ממאתיים טון.

איתן כבל: אוקיי.

איתן כבל: הם נקראים מקיפנים.

עיסאווי פריג': מה זה מקיפנים?

איתן כבל: אה, עם הרשת.

איתן כבל: בסדר.

איתן כבל: כמו שדגים בבריכה.

איתן כבל: אתה מייצר סגירה של שטח הדיג.

<קריאה: זה דיג סלקטיבי.

<קריאה: הוא גם בכינרת.

איתן כבל: תודה רבה.

איתן כבל: העניין ברור.

איתן כבל: סיימנו את השלב הראשון.

איתן כבל: תודה רבה על ההצגה.

איתן כבל: אנחנו מבינים פחות או יותר במה דברים אמורים.

איתן כבל: סדר הדיון: חברי כנסת שיש להם שאלות ומרגישים שהם מספיק בקיאים שהם יכולים לשאול, ואחרי זה נתחיל לעשות שיח בין ראשי הקבוצות של דיג החופים, של המכמורתנים, ואם יש כאן גם ספורטאים או דברים מן הסוג הזה.

<גיא פרננדס: יש פה משהו שחסר.

<גיא פרננדס: אני גיא פרננדס מארגון "להציל את הים והדגה".

<גיא פרננדס: נושא אחד שלא התייחסו אליו, עם כל הכבוד לתקנות – מי אוכף את כל זה?

<גיא פרננדס: אף אחד לא מטפל בעניין הזה.

איתן כבל: רגע, רגע.

איתן כבל: אני יודע שבישראל מתחילים לבנות מהגג בלא מעט מקומות.

איתן כבל: עוד לא נכנסנו למים אתה כבר אוכף?

חיים ילין: אבל זה לא התפקיד שלנו, תגיד.

איתן כבל: הבנתי שמבחינתו של משרד החקלאות אין נקודות מחלוקת.

איתן כבל: זה בסדר, לגיטימי.

איתן כבל: אנחנו מבינים אחד את השני, רואים את הדברים.

איתן כבל: זה נושא מרכזי.

<גיא פרננדס: לגבי משהו שכבר הערתם עליו.

<גיא פרננדס: מדברים על שבעים אלף דייגים ספורטיביים, וזה נשמע מפוצץ.

<גיא פרננדס: צריך לדעת שהיחידים שמוגבלים מתוך שבעים אלף זה בסך הכול ארבעת אלפים רישיונות.

איתן כבל: אני מבין שיש לך ידע רב.

איתן כבל: כשידונו בכל תחום תוכל להעיר את ההערה שלך.

<רפאל כהן: אני מנהל פורום הדיג הספורטיבי.

<רפאל כהן: יש לי שאלה.

<רפאל כהן: דבר אחד מאוד חשוב - -

איתן כבל: אדוני, לא.

<רפאל כהן: מילה.

איתן כבל: אפילו לא רבע מילה.

איתן כבל: כשנגיע לדיג הספורטיבי - -

<רפאל כהן: זה לא קשור לדיג הספורטיבי.

איתן כבל: אדוני, כשאני אתארח אצלך אתה תגיד מה אתה רוצה.

איתן כבל: אתה רשום לרשות דיבור, ובזה נגמר.

איתן כבל: חברי הכנסת, נתחיל בכם.

איתן כבל: כיוון שיש פה יותר מדי דגים והמון סוגים אז בקצרה.

איתן כבל: לא הרצאות.

איתן כבל: אחר כך נתחיל לעשות את הסבב בין אנשי הדיג.

איתן כבל: זה דיון ראשון.

איתן כבל: אין פה עוד החלטות.

איתן כבל: זה דיון ראשון שכשנתחיל את ההקראה נבין על מה אנחנו מדברים בכלל.

איתן כבל: חבר הכנסת יעקב פרי, בבקשה.

יעקב פרי: אני עברתי על כל החומר, ואני מבין שהתקנות שאנחנו אמורים לדון בהם היום ובעתיד הם של שלטון המנדט הבריטי.

יעקב פרי: אני מבין נכון שמאז הם לא תוקנו או לא הותקנו?

יעקב פרי: או שאני לא מבין נכון?

יעקב פרי: לא מבין נכון.

יעקב פרי: אבל עדכון התקנות, אין לי ספק בכלל שהוא צעד מבורך ונדרש.

יעקב פרי: אני מצאתי ארבעה נושאים מרכזיים שראוי לדון בהם: תקופות המינימום והמקסימום לעונות הזיווג של אוכלוסיות הדגים.

יעקב פרי: קראתי הרבה מאוד כתבות של המכמורתנים שטוענים שהחברה להגנת הטבע עושה דמוניזציה של כל נושא הדגה - -

איתן כבל: איפה המומחה מספר אחת?

איתן כבל: פופו, אתה ה-מומחה.

איתן כבל: יש?

יעקב פרי: - - הם טוענים שדווקא לדיג ליד החופים יש יעילות רבה הרבה יותר גדולה בלכידת דגים.

יעקב פרי: אני לא מייצג אף אחד, אני רק מנסה להבין.

יעקב פרי: גם המכמורתנים אומרים שיש, לפי דעתם, היגיון – אני מקווה שהבנתי נכון – להשבית את כל פעילות הדיג לכמה חודשים בזמן עונת הרבייה.

יעקב פרי: ואני לא מדבר על כמה חודשים.

יעקב פרי: אם זה נכון, ואם הבנתי נכון, אז המחלוקת לא צריכה להיות דרמטית.

יעקב פרי: צריך רק לקבוע בדיוק מהן התקופות.

יעקב פרי: זאת נקודה אחת.

יעקב פרי: נקודה שנייה זה הקריטריונים שמבדילים עבור גודל הדגים שאותם מותר לדוג; הדבר השלישי שהבנתי שראוי לדיון זה כמות השלל שמותרת בפרק זמן מוגדר על-פי הרישיונות שהונפקו; והדבר האחרון זה המגבלות על אופן הדיג המותר.

יעקב פרי: יושב-ראש הוועדה התייחס לספורט ולחובבים, למכמורתנים ולמקיפנים וכל מה שנאמר פה.

יעקב פרי: אני גורס שנקודות המחלוקת הן לא כאלה שצריכות לעורר סערה, ואפשר להגיע לידי הבנה.

יעקב פרי: כמובן, אחת המטרות החשובות של הוועדה היא לא לפגוע בפרנסה של מי שבאמת חי מזה.

יעקב פרי: יחד עם זה אני גם מקבל את ההערה של אדוני שהתפרץ פה קודם – ברשות – שאי אפשר להוציא תקנות אם לא יהיה גם מנגנון יעיל של אכיפה.

יעקב פרי: אם לא יהיה מנגנון יעיל של אכיפה אנחנו יכולים לכתוב כמה תקנות שאנחנו רוצים ולדון כמה שעות שאנחנו רוצים.

יעקב פרי: בסופו של דבר צריך שמישהו ישגיח על זה, וההשגחה צריכה להיות אפקטיבית.

איתן כבל: השגחה של הקדוש ברוך הוא במקרה של הדייגים חשובה, אבל לא מספקת.

איתן כבל: בבקשה, חבר הכנסת חיים ילין.

חיים ילין: תודה, כבוד היושב-ראש.

חיים ילין: השאלה הראשונה המתבקשת היא הבדיחה הידועה אם דייג אוהב דגים.

איתן כבל: רשמתי לעצמי מי יעלה את זה ראשון.

איתן כבל: אני התאפקתי.

חיים ילין: אני חייב להגיד משהו.

חיים ילין: לפעמים בכנסת אנחנו מאבדים פרופורציות.

חיים ילין: כי אם היה מפעל של מאה איש שמחר בבוקר נסגר כולם היו עולים על בריקדות.

חיים ילין: היו מגיעים לפה גם שר האוצר וכולם צועקים למה בגדול אנחנו לא תומכים במפעל.

חיים ילין: אבל בשביל להחזיק מפעל אנחנו חייבים פס ייצור וגם שיווק; ואנחנו גם צריכים אנשים נאמנים שיהיו חלק מהמפעל.

חיים ילין: בגדול – אם התקנות באות לשמור על הדיג ועל התנובה של הים אז זה מבורך.

חיים ילין: צריך לשבת ולדון.

חיים ילין: לפעמים באים לחברי כנסת כאילו אנחנו יודעים הכול, ובסופו של דבר אנחנו צריכים לקבוע או לכאן או לכאן.

חיים ילין: וזה לא נכון.

חיים ילין: יש נושאים שבכלל לא צריכים להגיע לפה.

חיים ילין: אני אומר את זה בשיא הרצינות.

חיים ילין: אני מרגיש בדיון הזה מיותר לחלוטין.

חיים ילין: אבל אם כבר אני חבר כנסת אז צריך להגיד את זה.

חיים ילין: האיזון האקולוגי מול הפרנסה זה מתח שתמיד יהיה קיים כמעט בכל מקום שתרצו.

חיים ילין: המתח שהיה בין כביש 6 לבין השטחים הפתוחים קיים גם בים, מה לעשות.

חיים ילין: אנחנו חייבים למצוא את האיזון בין שמירה על האקולוגיה לבין הפרנסה של הדייגים.

חיים ילין: עכשיו נכנס עוד היבט כמו בכל חברה.

חיים ילין: בכל חברה יש טייקונים ועשירים.

חיים ילין: כולם אומרים שהטייקונים והעשירים הורסים.

חיים ילין: הקפיטליסטים יגידו שהם המנוע.

חיים ילין: למה אני אומר את זה?

חיים ילין: כי הדיג הספורטיבי שאני שומע בין השורות שהוא הורס לדייגים את הפרנסה – אני לפעמים מרגיש שאנחנו דנים פה על דברים שהם יחסית קטנים ממספרים אחרים לחלוטין.

חיים ילין: אני מכיר כמעט את רוב הדייגים שהולכים לתחנת כוח בזיקים לדוג במים החמים שם.

חיים ילין: חבר'ה, אחלה אנשים – אני לא בטוח שהם האנשים שהורסים את הדגה במדינת ישראל.

חיים ילין: אנחנו צריכים לשמור על הים, הוא שלנו.

<יחיאל אברג'יל: אבל שגם אנחנו נחיה.

חיים ילין: אני אומר לך שברגע שאנחנו מורידים וחורשים את הים בקרקעית לעומת החריש שאנחנו עושים באדמה - - - אנחנו הורסים את האקולוגיה.

איתן כבל: תודה, חיים.

חיים ילין: צריך למצוא את האיזון הנכון בין שמירה אקולוגית לבין הפרנסה שלכם.

חיים ילין: אני צריך לצאת, ברשותכם.

איתן כבל: תודה, חיים.

איתן כבל: בסדר גמור.

עיסאווי פריג': אולי ועדת הכלכלה תעשה סיור.

איתן כבל: חשבתי שנעשה סיור במסעדות דגים.

נורית קורן: זה לא מזיק.

איתן כבל: נתחיל במכמורתנים - -

<קריאה: - - -

איתן כבל: אל תדאגו, אני יודע שהגעתם.

איתן כבל: כל מי שירצה ידבר.

איתן כבל: בבקשה, יחיאל.

<יחיאל אברג'יל: אני מדייגי המכמורת בקישון.

איתן כבל: יהיה נציג דייגים, חברי כנסת ואנשי מקצוע.

איתן כבל: אבל בקצרה, בלי סיפורים.

<יחיאל אברג'יל: אני בעל שתי ספינות מכמורת.

<יחיאל אברג'יל: אני דור שני.

<יחיאל אברג'יל: אני לא יודע אם הסבא שלי גם היה דייג, אבל אני דור שני לדיג במדינת ישראל.

<יחיאל אברג'יל: האחים שלי דייגים, אני דייג, ואני מקווה שגם הילדים שלי יישארו דייגים.

עיסאווי פריג': גם במרוקו הייתם דייגים.

<יחיאל אברג'יל: היינו דייגים במרוקו בטוח, ואנחנו חיים עם ערבים בים.

<יחיאל אברג'יל: אחים אנחנו.

<יחיאל אברג'יל: זה הדו-קיום האמתי זה הדיג.

<יחיאל אברג'יל: יש לנו מטרה משותפת – לתפוס את הדגים, לא לשמור עליהם.

<יחיאל אברג'יל: אני קצת מתרגש כי העתיד של הילדים שלי יושב פה על השולחן.

<יחיאל אברג'יל: יש פה כמה דברים מעוותים שהתחננו עליהם למשרד החקלאות.

<יחיאל אברג'יל: התחננו למשרד החקלאות להגיע להסכמים, בואו נשב בשולחן עגול.

<יחיאל אברג'יל: הבאתי הצעה ב-2007 למשרד החקלאות לעצור את הדיג ביוזמתנו בתקופות הרבייה.

<יחיאל אברג'יל: אף אחד לא נענה לנו.

<יחיאל אברג'יל: היום התחננתי לפגישה עם השר.

<יחיאל אברג'יל: התחננתי ואמרתי, בואו נדחה את הדיון.

<יחיאל אברג'יל: נגיע להסכמות, נבוא איתכם.

<יחיאל אברג'יל: אני מוכן שהחברה להגנת הטבע תשב אתנו סביב השולחן - -

יעקב פרי: תגיד מה אתה מציע.

<יחיאל אברג'יל: אני מוכן שהחברה להגנת הטבע תשב אתנו סביב השולחן העגול.

<יחיאל אברג'יל: כבוד היושב-ראש, אני יודע שאם תחליטו לסגור אותנו לשלושה חודשים אנחנו סגורים, אנחנו מתים.

<יחיאל אברג'יל: אנחנו סוגרים את העסק והולכים הביתה.

<יחיאל אברג'יל: תבינו, זה העתיד של הילדים שלי יושב פה.

איתן כבל: מה אתה מציע?

<יחיאל אברג'יל: אני מציע כן סגירת דיג, כן שמירה על התקנות – ביחד ובשיתוף פעולה.

<יחיאל אברג'יל: למה?

<יחיאל אברג'יל: אני אסביר לך.

<יחיאל אברג'יל: לא יכול להיות שהחברה להגנת הטבע עשתה מהדייגים פושעים.

<יחיאל אברג'יל: אני לא פושע.

<יחיאל אברג'יל: אני באתי לעבוד בדיג, אני מביא את הפרנסה שלי בכבוד מהים.

<יחיאל אברג'יל: זה משאב טבע שהקדוש ברוך הוא נתן לי.

<יחיאל אברג'יל: זה משאב הטבע היחיד של מדינת ישראל שמנוצל על-ידי אנשים תמימים, לא על-ידי אליטה.

<יחיאל אברג'יל: אנחנו משפחות שמתפרנסות מהדיג.

יצחק וקנין: ידידי, אם לא תגיד מה אתה מציע, ותמשיך לנאום עוד שעה - -

<יחיאל אברג'יל: אני מציע.

יצחק וקנין: - - נצא כמו שנכנסנו.

<יחיאל אברג'יל: אני מציע לסגור את כל צי הדיג בשישי-שבת בכל הארץ.

<יחיאל אברג'יל: אנחנו שומרי שבת.

<יחיאל אברג'יל: חסכת שלושה חודשים מאמץ דיג.

<יחיאל אברג'יל: הנה, עברת את זה.

רועי פולקמן: אבל מדברים על תקופת הרבייה.

<יחיאל אברג'יל: - - -

רועי פולקמן: דגים עושים פרו ורבו בשבת?

רועי פולקמן: אני רק מנסה להבין.

רועי פולקמן: אם זה המצב - - -

איתן כבל: אברג'יל, סליחה.

איתן כבל: זה לא ועדה שאנחנו יושבים בחדר חשוך.

איתן כבל: אני מרשה לזרום - -

<יחיאל אברג'יל: תתרגל.

איתן כבל: חברים, לא להגזים.

איתן כבל: אנחנו מנהלים גם דיון מקצועי רציני כבד משקל.

איתן כבל: דבר אחרון אני רוצה להגיד לך, אברג'יל.

איתן כבל: התרגשותך ניכרת רק שאתה לא מפסיק לדבר.

איתן כבל: תקשיב טוב למה שאני אומר.

איתן כבל: הבנו את העניין, אבל לא הבנו דבר אחד: הזהרתי אותך לא לדבר על הקופסה יותר מדי.

איתן כבל: אתה עדיין עוסק בקופסה.

איתן כבל: אני מבקש ממך אם אתה מסוגל לתת לי את זה.

איתן כבל: אם לא תגיד, ואני אבוא ואתן לך.

איתן כבל: אני רוצה לדעת לא עם סיפורים של שישי ושבת וכל זה.

איתן כבל: הדגים לא פועלים גם בשישי-שבת.

איתן כבל: צריכה להיות הצעה אופרטיבית.

איתן כבל: אתה יכול להגיד לי, אברג'יל, אני לא יכול לשים לך כאן הצעה.

איתן כבל: כשאני אכנס אתכם לשיחה בינינו אני אבוא עם הצעה.

איתן כבל: בואו לא נהפוך את זה רק סתם לאמירות בעלמא.

איתן כבל: אוקיי?

איתן כבל: בבקשה.

<יחיאל אברג'יל: יש דוקטור אחד שקוראים לו ד"ר דני גולני - -

איתן כבל: פגשתי אותו.

<יחיאל אברג'יל: ד"ר דני גולני נחשב לביולוג הימי הכי מקצועי שעברו דרכו כל חברות להגנת הטבע שרצו ללמוד על טבע.

<יחיאל אברג'יל: ד"ר גולני כתב דוח שמשרד החקלאות כתב דוח והמציא תקנות בלי להתייעץ עם הדייגים ובלי להביא מומחה אחד.

<יחיאל אברג'יל: לא יכול להיות שאין להם מומחה אחד - -

איתן כבל: העניין ברור.

איתן כבל: עכשיו אני קובע.

<יחיאל אברג'יל: אני מציע - -

איתן כבל: אברג'יל, סליחה, די.

<יחיאל אברג'יל: אני מציע, אני מציע.

איתן כבל: לא, אל תציע.

איתן כבל: הבנתי.

<יחיאל אברג'יל: מה אתה מציע?

איתן כבל: אני אגיד לך מה אני מציע.

איתן כבל: אני כבר פגשתי את דני – איש מרשים בצורה בלתי רגילה.

איתן כבל: הבנתי שיש לכם הצעה לטיפול במכמורתנים, ונפגשתי גם עם מיכאל שיושב מאחוריך.

איתן כבל: יואב צור פגש אותי יחד איתכם.

איתן כבל: הנחתם לי סוג של הצעה לטיפול בנושא המכמורתנים.

איתן כבל: אנחנו נקיים פגישה נפרדת לפני שנמשיך בתקנות בנושא המכמורתנים כדי לנסות לסגור פערים.

איתן כבל: אם יעקב יסכים ללוות אותי בדיון הזה אני אודה לו בשמחה.

יצחק וקנין: אפשר להצטרף?

איתן כבל: בשמחה.

נורית קורן: גם אני מבקשת.

איתן כבל: בסדר.

איתן כבל: כל מה שאני רוצה שהדיון יהיה ממוקד.

איתן כבל: אני מבין שהעניין של המכמורתנים זאת הליבה.

איתן כבל: יש כאן סיפור שהוא אולי הסיפור הכי גדול סביב השולחן הזה שאין לו גם פתרון קליר קאט.

איתן כבל: לכן צריך למצוא את הדרך לתת לו מענה.

איתן כבל: אדוני המנכ"ל, בוודאי נשב ונדבר איך אנחנו מקדמים את העניין הזה.

איתן כבל: אני אגיד לך, אדוני המנכ"ל, אחת הטענות המרכזיות שנשמעות פה היא שלא היה שיח רציני אמתי וכן בלב פתוח בין המשרד לבין הדייגים.

איתן כבל: זאת אומרת גם אם דעתם לא מקובלת עליכם, ודעתם, להערתכם, היא לא יותר מאשר עץ נפל ביער - -

<יחיאל אברג'יל: אנחנו לא מכירים - - -

איתן כבל: אברג'יל, תודה רבה לך.

איתן כבל: אצלי אתה מתקבל אז אל תפריע לי.

איתן כבל: הכוונה היא בסוף לייצר את השיח הזה.

איתן כבל: אז אם הקדוש ברוך הוא - -

<שלמה בן אליהו: אני מקבל את זה.

<שלמה בן אליהו: בוא נשב ביחד.

איתן כבל: אדוני מכיר את זה.

איתן כבל: עשינו את זה יותר מפעם אחת והגענו להבנות יותר מפעם אחת.

איתן כבל: אנחנו עובדים צמוד עם המשרד, וידענו להגיע להבנות בעניינים יותר מסובכים מהעניין הזה.

איתן כבל: אז גם פה נצליח.

איתן כבל: סימנו את המכמורת כסיפור מרכזי.

איתן כבל: שמעון אזולאי, בבקשה.

איתן כבל: אני מבקש בקצרה, כי כבר סיכמתי את העניין של המכמורתנים.

<שמעון אזולאי: אני בן ליורד ים, אני יורד ים, שני בני יורדי ים, ונכד אחד שלי בעסק.

יעקב פרי: גם אתה בקישון?

<שמעון אזולאי: אני באשדוד.

<שמעון אזולאי: חברי הוועדה הנכבדים, אורחים נכבדים והיושב-ראש המכובד מאוד, כשאתם מדברים על מכמורתנים תזכרו דבר אחד, שהמכמורתנים זה נכס אסטרטגי של המדינה.

<שמעון אזולאי: כשלמדינה לא היה כסף נתנו לנו מקלעים ותת-מקלעים ושמרנו בברדוויל אחרי שטיבעו את משחתת אילת.

<שמעון אזולאי: היינו הקו הראשון.

<שמעון אזולאי: היום אנחנו הקו הראשון.

<שמעון אזולאי: אנחנו מדווחים לחיל הים, אנחנו מזהים להם מטרות.

<שמעון אזולאי: אין להם כסף להוציא כלים – אנחנו עושים את זה.

איתן כבל: אולי זאת תהיה דרך לפצות אתכם על זה.

איתן כבל: דרך חיל הים.

<שמעון אזולאי: לא מחפשים פיצוי.

<שמעון אזולאי: אנחנו רוצים לעבוד בכבוד.

<שמעון אזולאי: בערב חתימת חוזה השלום עם מצרים אני בגופי עצרתי אנייה עם עשרים ואחד מחבלים שבאה לפוצץ את נמל קצא"א.

<שמעון אזולאי: אנחנו הקו הראשון של המדינה.

<שמעון אזולאי: אנחנו משלמים חמש מאות - שש מאות אלף שקל בחודש מסים למדינת ישראל.

עיסאווי פריג': בחודש?

עיסאווי פריג': מרוויחים טוב.

<שמעון אזולאי: מי פה מדבר שאין דגים?

<שמעון אזולאי: שקרנים כולם.

<שמעון אזולאי: יש דגים, אל-חמד-אל-אללה.

<שמעון אזולאי: יש דגים, והכמויות של הדגים הן גדולות.

<שמעון אזולאי: אדרבה, יש לנו בעיות של שיווק מרוב שיש דגים.

<שמעון אזולאי: אז שלא יספרו פה סיפורים.

<שמעון אזולאי: אל תשליכוני לעת זקנה.

<שמעון אזולאי: זה הכול.

איתן כבל: והדגים אומרים, תשליכוני כשאנחנו צעירים.

איתן כבל: תודה.

<שמעון אזולאי: רציתי רק לדעת מכבוד יושב-ראש, אם אתה דוחה את ההחלטות האופרטיביות - -

איתן כבל: אין היום החלטות אופרטיביות.

איתן כבל: אנחנו לא מצביעים היום.

איתן כבל: היום אנחנו רק מבינים ושומעים את הסיפור שלכם.

<שמעון אזולאי: היחיד מאגף הדיג שמבין בדיג זה אורן סונין.

<שמעון אזולאי: איפה אורן סונין?

איתן כבל: לא היה לו זמן.

<שמעון אזולאי: אסרו עליו לבוא.

<קריאות: - - -

<שמעון אזולאי: אסרו עליו לבוא.

איילת נחמיאס ורבין: איתן, זאת שאלה טובה משום שזה תחום התמחות, והוא חייב לבוא.

<יחיאל אברג'יל: מנהל אגף הדיג.

<יחיאל אברג'יל: איפה הוא?

איילת נחמיאס ורבין: חייב להיות.

<יחיאל אברג'יל: המנכ"ל לא אישר לו לבוא לפה.

עיסאווי פריג': למה ראש אגף הדיג של משרד החקלאות לא הגיע?

איתן כבל: אחר כך נעסוק בזה.

איתן כבל: ניר ראש ענף הדיג.

<יחיאל אברג'יל: לא, הוא ראש אגף הדיג של הקיבוצים - -

איילת נחמיאס ורבין: הבריכות.

<יחיאל אברג'יל: של הבריכות.

<יחיאל אברג'יל: יש פה ניגוד אינטרסים.

<יחיאל אברג'יל: אתם לא מבינים את זה?

<יחיאל אברג'יל: הוא מייצג את הקיבוצים, לא אותנו.

איתן כבל: אברג'יל, פעם אחרונה.

איתן כבל: בפעם הבאה אני מוציא אותך.

איתן כבל: מספיק, אברג'יל.

איתן כבל: היה שלב שנתתי לך.

איתן כבל: עכשיו די.

איתן כבל: סיכמנו את העניין שלכם.

איתן כבל: די.

איתן כבל: רועי, בבקשה.

רועי פולקמן: מכיוון שאנחנו צריכים לאזן בעיקר בין הפגיעה האקולוגית שנגרמת – ואני מבין שזה בעיקר לא על התוצרת שדגים, אלא על הסיפור של הפגיעה בדגים הצעירים – אני רוצה להרגיש שאנחנו לפחות לא עושים כאן תרגיל.

רועי פולקמן: אם התקנות מבטלות את האפשרות לדיג מכמורת אז בואו נגיד את הדברים ונלך למהלך יותר אגרסיבי, ונגיד שמדינת ישראל חושבת שלא ראוי שיהיה דיג מכמורת כי זאת שיטה מיושנת, מזיקה אקולוגית, ואז נדון במנגנון פיצוי ונדבר על זה.

רועי פולקמן: אבל אם האמירה המקצועית של משרד החקלאות היא שכן יש מקום לאיזון, זאת אומרת מצד אחד צריך לא לגרום לנזק בלתי הפיך ומצד שני כן לאפשר את מטה לחמם של אותם דייגים אז בואו נמצא משהו מאוזן.

רועי פולקמן: שבו איתם ותביאו הצעה.

רועי פולקמן: אבל בואו לא נעשה כאן תרגיל - -

איתן כבל: זאת הכוונה, רועי.

רועי פולקמן: הבקשה שלי היא שלא נלך על תרגיל קצת מלוכלך שאומר, נביא תקנות שהורגות את הענף ולא נפצה.

איתן כבל: רועי, כשביקשתי לשבת ולדון זה בדיוק מה שהתכוונתי.

איתן כבל: אני לא מתכוון לשחק עם זה.

איתן כבל: בפתיחת הדברים כשאתם איחרתם אמרתי והתכוונתי בדיוק לעניין הזה.

רועי פולקמן: מאה אחוז.

איתן כבל: דהיינו אנחנו לא מתכוונים לזרוק לכלבים או לים את הדגים.

רועי פולקמן: יכול להיות שמשרד החקלאות חושב שצריך לבטל - - -

איתן כבל: אני לא יודע.

איתן כבל: אני אשב איתם.

איתן כבל: זאת בדיוק הכוונה, לשמוע את הדברים בצורה ברורה כמו שאנחנו נוהגים לעשות בוועדה.

איתן כבל: תודה, רועי.

איתן כבל: אנחנו נעבור לדיג הספורטיבי.

איתן כבל: רפי כהן, בבקשה.

איתן כבל: אלה ספורטאים אחרים – אלה ברגל ואלה - -

<קריאות: קבוצות נפרדות.

איתן כבל: חברים, בסדר.

איתן כבל: אנחנו ניתן לכם.

איתן כבל: גם אלה שדגים עם היד וגם אלה עם הרגל.

<רפאל כהן: אני מנהל פורום הדיג הספורטיבי.

איתן כבל: אתם אותה קבוצה?

<רפאל כהן: אנחנו שתי קבוצות.

איתן כבל: גם בזה יש שתי קבוצות?

<רפאל כהן: כן.

<רפאל כהן: אני דייג ספורטיבי ארבעים שנה.

<רפאל כהן: רציתי להתחיל בסדר מסוים, אבל ראיתי את המצגת, ויש לנו בעיה.

<רפאל כהן: אני רוצה להסתמך לפני הכול על ישיבת הוועדה לענייני ביקורת המדינה ששלחתי אותה גם אתמול במייל.

<רפאל כהן: הצגתי כרגע עמוד אחד מיום שני 30 בינואר 2012 בראשות היושב-ראש רוני בר-און.

איתן כבל: מה זה, חפירות ארכיאולוגיות.

<רפאל כהן: לא, לא.

<רפאל כהן: הציגו לכם גרפים יפים.

<רפאל כהן: אני זוקף לזכותו של פקיד הדיג מר פרוימן שהוא לקח נתונים שהלעיטו אותו בהם, ולכן הוא לא הטעה אתכם בכוונה.

<רפאל כהן: כי אם הוא היה יודע הוא היה מטעה אתכם בכוונה.

<רפאל כהן: בעמוד 4 של הפרוטוקול עם כל הנתונים של עשר שנים וטונז'ים כתוב על-פי דוח מבקר המדינה: "קובע מבקר המדינה כי במרבית השנים לא אסף האגף בכלל או באופן מספיק נתונים על שלל הדיג בים התיכון או אסף נתונים חלקיים, אף על פי שניהול הדיג חייב להיות מגובה בנתונים מעודכנים.

<רפאל כהן: מנהל האגף הקצה בשנים 2001 עד 2009 סכומים זעומים למחקרים בים התיכון וקרן המדען הראשי ולא מינה החל בשנת 2000 מחקרי דיג".

<רפאל כהן: אז מה שקורה, כבודכם, האדון בא ומציג נתונים של עשר שנים שלא קיימים.

<רפאל כהן: אבל מה שיותר גרוע מזה – חשוב להבין דבר אחד; היה פה קטע מאוד מעניין.

<רפאל כהן: החברה להגנת הטבע הביאה נתונים, אבל לי יש הצילומים גם של הרפורמה הראשונה שיצאה איתה החברה להגנת הטבע.

<רפאל כהן: והדבר הכי יפה הוא – תנחשו מאיפה החברה להגנת הטבע רשמה ברפורמה הראשונה שהיא הוציאה את הנתונים?

<רפאל כהן: מאגף הדיג שלא אסף נתונים.

<רפאל כהן: חיים אנג'וני רשום שם כאחד ההוגים של הרפורמה שהיום מגישים נגדה עתירה לבג"ץ.

<רפאל כהן: איך אמר יורם ארבל?

<רפאל כהן: "ככה לא בונים חומה" – אז ככה לא בונים רפורמה, ככה בונים קטסטרופה.

איתן כבל: רפי, אני מתנצל שאני עוצר אותך.

איתן כבל: נתתי לך.

איתן כבל: אפילו קיבלת מחיאות כפיים.

<רפאל כהן: לא רוצה מחיאות כפיים.

איתן כבל: אוקיי, הבנתי.

איתן כבל: אתה חולק על העובדה שיש בעיה?

<רפאל כהן: אני לא חולק על העובדה שיש בעיה.

<רפאל כהן: אני חולק על העובדה – יש לזה מילה מאוד יפה - -

איתן כבל: מילה, אתה נותן הרצאה.

<רפאל כהן: לא, שורה.

<רפאל כהן: כשלפעמים יש בעיה מסוימת ולא יודעים איך לפתור אותה ולא יודעים איך להתמודד או רוצים להראות עשייה שנייה, הולכים ותופסים משהו לא רלוונטי, יוצרים יש מאין - -

איתן כבל: רפי, תקשיב לי.

איתן כבל: אנחנו לא על הספינה שלך עכשיו.

איתן כבל: אתה מכדרר לי עכשיו.

איתן כבל: אתה תקשיב בדיוק למה שאני אומר לך.

איתן כבל: תענה על השאלה שלי או שתגיד שאתה לא יודע לענות עליה.

איתן כבל: אם הנחת היסוד היא שיש בעיה מה אתה אומר לי?

איתן כבל: תשובה פשוטה.

איתן כבל: תן לי את ההתייחסות שלך לגבי הדיג הספורטיבי.

איתן כבל: מה הבעייתיות, והאם יש לך פתרון לשיטתך, למול התקנות?

<רפאל כהן: יש לי פתרון כי גם הכנתי תכנית עבודה גדולה בנושא.

<רפאל כהן: אבל הדיג הספורטיבי הוא כמו בכל העולם – כ-3%-2% משלל הדיג.

<רפאל כהן: יש משפט מאוד יפה שאומר דבר פשוט: נתונים מכתיבים מטרה, מטרה מכתיבה תוצאה.

<רפאל כהן: ברגע שלא לוקחים את הנתונים הנכונים התוצאה מפוספסת, המטרה מפוספסת.

איתן כבל: אז מה אדוני אומר?

<רפאל כהן: אני אומר דבר פשוט - -

<קריאה: שאין בעיה?

<רפאל כהן: לא, יש בעיה.

איתן כבל: עכשיו אני מבין, אתה מתיש את הדגים.

איתן כבל: בגלל זה אתה תופס אותם.

איתן כבל: אתה רוצה להתיש אותנו?

איתן כבל: תגיד מה אתה רוצה.

<רפאל כהן: בנושא הזה אני מצטרף למכמורתנים – לא בכול אנחנו מסכימים.

<רפאל כהן: פקיד הדיג יישב לפגישות רציניות כדי להקשיב לא מאוזן אחת - - -

איתן כבל: רפי, אני מודה לך שאתה מארגן לי או לאגף הדיג את הלו"ז.

<רפאל כהן: סליחה.

יוסי יונה: שאגף הדיג יגיד אם הנתונים מהימנים או לא.

איתן כבל: לא, לא, עזוב.

איתן כבל: גם אני רוצה אם אגף הדיג לא בסדר.

איתן כבל: אבל הם עד לרגע זה רק מספרים לי סיפורים.

<קריאות: - - -

יצחק וקנין: יש לי הערה מקצועית.

איתן כבל: אני כבר נותן לך.

איתן כבל: אני כבר הבנתי שכל אחד בא עם הנתונים שלו מהבית.

איתן כבל: אני לא מתעסק עם הנתונים.

איתן כבל: כשנגיע לנתונים נגיע לזה.

איתן כבל: אני קודם כול רוצה להבין איך כל אחד מהצדדים תופס את הדברים בכלל.

איתן כבל: אנשים הגיעו.

איתן כבל: כל אחד רוצה לשפוך את מררתו, מארתו?

איתן כבל: תן לאנשים.

איתן כבל: כבר הבנתי.

איתן כבל: רפי, בקצרה, מהסיפור?

איתן כבל: מה התשובה?

איתן כבל: חוץ מלשבת.

<רפאל כהן: הפתרון הוא להתייחס ברצינות ולא שלא ברצינות - -

איתן כבל: זה הבנו.

<רפאל כהן: - - שנית לטפל – בהחלט; לאתר מה גורמי הנזק, ואיך אפשר למנוע אותם לטובת כולם.

איתן כבל: תודה, רפי.

איתן כבל: בבקשה, אדוני.

<יצחק בר סימן טוב: אני איציק בר סימן-טוב.

<יצחק בר סימן טוב: אני דייג ספורטיבי מאיגוד הדייגים הספורטיביים ISFA.

איתן כבל: מאין אתה בארץ?

<יצחק בר סימן טוב: מיהוד.

<יצחק בר סימן טוב: מבחינתנו יש בעיה, וכבר יותר מחמש שנים אנחנו מתריעים על הבעיה וקוראים לרפורמה ולהסדרה.

<יצחק בר סימן טוב: אנחנו מחילים על עצמנו רפורמה.

עיסאווי פריג': מה הבעיה?

<יצחק בר סימן טוב: הבעיה היא אקולוגית, סביבתית וגם פגיעה בדגה.

<יצחק בר סימן טוב: אני לא מצביע על אשם, אלא אומר שיש בעיה, ואנחנו רוצים לטפל בה בדומה למה שנהוג בעולם.

<יצחק בר סימן טוב: פרנסה נקבעת גם על-ידי הדייגים המסחריים, אם יוציאו אותם מהים וגם של הסוחרים שמוכרים ציוד.

<יצחק בר סימן טוב: הכנסה ממכירות ציוד זה מספרים של מאה מיליון בשנה.

<יצחק בר סימן טוב: בנוסף לזה אם תסתכלו על מחקרים ששלחנו לכם, על כל דג שדגים בדיג מסחרי - -

איתן כבל: איציק, יש לי בקשה לכל הדוברים.

איתן כבל: אין כוונה שאנחנו נירדם בדיון, ואתם תלכו לדוג.

איתן כבל: תקשיבו טוב למה שאני מסביר לכם.

איתן כבל: אני מבין את השיטה – מרדימים את הדגים.

איתן כבל: התקנות מונחות.

איתן כבל: הבנו.

איתן כבל: מעלימים את ד"ר אורן סונין.

איתן כבל: נגיע לזה.

איתן כבל: אני מבין שלא נפגשו איתכם.

איתן כבל: את ההיקפי לא העלו.

איתן כבל: אני רוצה את נקודות המחלוקת כפי שאתם רואים אותן, לא סיפורים.

איתן כבל: בינתיים אנחנו רק חווים סיפורים.

איתן כבל: בבקשה, איציק.

<יצחק בר סימן טוב: הפתרון הוא לא מדתי שימשיך להנציח את הבעיה.

<יצחק בר סימן טוב: הפתרון שאנחנו מציעים זה ועדה מייעצת - -

יעקב פרי: מה לא מדתי?

יעקב פרי: כמות הדיג?

<יצחק בר סימן טוב: - - - ינציחו את הבעיה.

איתן כבל: מה מפריע?

<יצחק בר סימן טוב: אם מדברים על עונת הרבייה כל הפתרון בעניין השלל יציל 26% מסך הדגים שימשיכו להתרבות.

איתן כבל: מה אתה אומר לי על הרבייה?

איתן כבל: לא צריך להגביר רבייה?

<יצחק בר סימן טוב: להפך.

<יצחק בר סימן טוב: אני אומר, התקנות שמציעים לנו הן מינוריות.

איתן כבל: אתה רוצה שיחמירו איתן?

<יצחק בר סימן טוב: כן.

<יצחק בר סימן טוב: אני רוצה שיעשו אותם - - -

איתן כבל: אוקיי.

<שמעון אזולאי: שלח אותם לוועדת הספורט.

<שמעון אזולאי: פה אנחנו מדברים על - - -

איתן כבל: חברים, כל אחד בתורו.

איתן כבל: די.

<שמעון אזולאי: שלח אותם למירי רגב.

<שמעון אזולאי: צוחקים עלינו.

<שמעון אזולאי: פה הפרנסה שלנו.

<שמעון אזולאי: למה אנחנו צריכים לשמוע אותו בכלל?

איתן כבל: תכבד אותי, אני אכבד אותך.

<יצחק בר סימן טוב: הפתרון שאנחנו מציעים זה ועדה מייעצת כדי לקבל את הפתרון הנכון לים ולדגה.

<יצחק בר סימן טוב: - - - שלל לפי מינים, סרגל רבייה ואכיפה.

<יצחק בר סימן טוב: זה הפתרון שנהוג בעולם.

איתן כבל: תודה, חברים.

איתן כבל: אני מוכרח לומר לכם שאתם ממלאים את לבי באכזבה.

איתן כבל: לא מספיק להיות טעון, צריך להיות גם אופרטיבי.

<רפאל כהן: אף אחד לא טעון.

איתן כבל: לא, ממש לא.

איתן כבל: כמעט הגעת אלי משם.

<רפאל כהן: - - -

איתן כבל: רפי, די, מספיק.

איתן כבל: אני רוצה להתעסק עם הדברים.

איתן כבל: אני רוצה להבין בסוף הדיון הזה איפה אני נמצא.

איתן כבל: חבר הכנסת איתן ברושי, בבקשה.

איתן ברושי: שלום, אדוני היושב-ראש, יצא לי לטפל בשנות ה-90 כעוזר שר החקלאות במשבר שהיה בכינרת ובהפסקת הדיג בכינרת ובמתן פיצויים של הממשלה לדייגי הכינרת על תקופה שאסור היה לדוג על-פי צו של המדינה.

איתן ברושי: זה ענף פרנסה מוכר.

איתן ברושי: לפי דעתי, בלי קשר איפה איש זה או אחר, לא ברור מה המטרה, ולאן העסק הזה מוביל.

איתן ברושי: המציאות שהענף הזה הפך להיות שולי אין לו השפעה על כלכלת ישראל.

איתן ברושי: לכן זה הפך להיות יותר בעיה של אנשים ולא בעיה של מדינה עם כל מה שאמרתם פה.

איתן ברושי: אני מציע לא לאשר תקנות אם אין איתן צעדים להבטחת עתידו של הענף הזה.

איתן ברושי: הענף הזה הלך ונשחק.

איתן ברושי: אני לא מקבל את זה.

<קריאות: תודה רבה.

איתן כבל: איתן, אתה יכול ללכת לפקוד אותם.

איתן ברושי: אל תעשו מהכול פוליטיקה.

איתן ברושי: זה גם לא מפתיע.

איתן ברושי: אנחנו מכירים את הדיונים פה גם על חקלאות אחרת.

איתן ברושי: גם על חוק המים לא דיברו עם החקלאים, לא רק על הדגים.

איתן ברושי: זה לא מפתיע שהפקידים חושבים שהם יודעים הכול.

איתן ברושי: אני רוצה להגיד משפט אחד – הפכו את הדבר הזה לכלום.

איתן ברושי: אין כמעט ענף בישראל שיכול להתקיים פה יותר, ובששון כזה עושים ייבוא מכל העולם.

איתן ברושי: כולם מגדלים דגים – אנחנו קונים אותם.

איתן ברושי: לכן אני מציע לדרוש ממשרד החקלאות להציג תכנית פעולה - -

<יחיאל אברג'יל: תודה רבה.

איתן ברושי: - - ותכנית עבודה, איך מביאים את הענף הזה למקום אחר.

איתן ברושי: יעד הביניים הוא הכללים האלה.

איתן ברושי: אבל צריך גם להגדיר את המטרה, ולהציג יעד מרחיק לכת, ולא המצב הבלתי נסבל שקיים היום.

<קריאות: תודה רבה.

איתן כבל: תודה.

איתן כבל: בבקשה, אדוני.

<מנחם לב: אני גם דובר דייגים וגם שלושים וחמש שנים דייג בכינרת.

עיסאווי פריג': על תקן מה אתה נמצא פה?

<מנחם לב: אני נמצא פה על תקן אחד שרוצים לקחת לו את פרנסתו.

<מנחם לב: אנחנו כולנו דייגים.

<מנחם לב: כבוד המנכ"ל, אני מבקש ממך לבדוק מה קורה אצלך במשרד.

<מנחם לב: מהיום שאין פיקוח על הדיג שעבר לפיצוח הענף הזה הולך ונכחד.

<מנחם לב: דבר שני, כבוד המנכ"ל, למעלה מעשרים שנה לא נעשה ממשק דיג בכינרת, ולמעלה מחמש עשרה שנה לא נעשה ממשק דיג בים התיכון ובים סוף.

<מנחם לב: איך אפשר להביא נתונים ולשבת במקום המכובד הזה ולהכריע?

<מנחם לב: אני ביקשתי, כתבתי למנכ"ל ולניר, בואו נשב, נראה מה הבעיה.

<מנחם לב: אין פגיעה בזה שחוצבים את כל הריפים לנושא הגז.

<מנחם לב: אין פגיעה?

<מנחם לב: רק הדייגים פגעו?

<מנחם לב: חברים יקרים, צריכים לשבת, לבצע הידברות עם הדייגים הספורטיביים ועם הדייגים המכמורתנים ועם כל דייג באשר הוא.

<מנחם לב: אף דייג לא רוצה לשבת בבית ולראות את הספינה שלו עומדת.

<מנחם לב: רוצים לעבוד בצורה מכובדת.

<מנחם לב: אדוני המנכ"ל, אני מבקש, תמשוך את כל הדיון הזה אליך.

<מנחם לב: בואו נשב עם אנשי מקצוע.

<מנחם לב: המחאה הגדולה שלי היא שמנהל התחום הימי שעשרים וחמש שנה עסק בתחום הימי וכתב מחקרים והצעות איננו פה.

<מנחם לב: אני מקווה שזה לא פוליטי, אלא ענייני.

<מנחם לב: תודה רבה.

איתן כבל: תודה, אדוני.

איתן כבל: יפה, זה היה ענייני.

איתן כבל: חברת הכנסת איילת נחמיאס, בבקשה.

איתן כבל: היא ביקשה לפנייך.

נאוה בוקר: יותר אני לא מצביעה בנימוס.

איילת נחמיאס ורבין: חבר הכנסת איתן כבל, אני נותנת לחברת הכנסת נאוה בוקר לדבר לפני.

איילת נחמיאס ורבין: היא ידידה טובה.

איתן כבל: אני מתנצל.

איתן כבל: נורית קורן הייתה לפניה.

איילת נחמיאס ורבין: אז הייתה לי כוונה טובה.

נאוה בוקר: זה בגלל שאני ליכודניקית.

איילת נחמיאס ורבין: כל מה שאני רוצה לומר זה שהתחושה שאנחנו מקבלים לא אחת, לצערי, מהאינטראקציה עם משרד החקלאות זה שמביאים לכאן דברים חצי אפויים שאין מצדם פתרון.

איילת נחמיאס ורבין: באופן מדהים האנשים שמשתמשים ברשת מדי יום כדי להוציא את משכורתם ואת פרנסתם זקוקים עכשיו לרשת ביטחון מאתנו, אדוני המנכ"ל.

איילת נחמיאס ורבין: אני מאוד אשמח בנקודת הזמן הזאת אם נבין מי נמצא כאן ומי לא נמצא כאן ממשרד החקלאות.

איילת נחמיאס ורבין: האם אנחנו מבינים לא נכון, והאיש שמתמחה בנושאים האלה לא נמצא כאן, ויושב מולנו מנהל אגף הדיג שאומר שהוא מנהל אגף הדיג - -

<שלמה בן אליהו: - - - אני לא מבין את הטענה הזאת.

<שלמה בן אליהו: מה זה "הוא אומר"?

איילת נחמיאס ורבין: סליחה, אדוני המנכ"ל.

<קריאות: - - -

איילת נחמיאס ורבין: לא אמרתי שום דבר - - -

<שלמה בן אליהו: אי אפשר לפגוע - - -

איילת נחמיאס ורבין: אדוני, לא אמרתי שום דבר - - -

איתן כבל: איילת, תודה.

איילת נחמיאס ורבין: סליחה, אני רוצה לסיים.

איתן כבל: נמצא כאן מנהל אגף הדיג ניר פרוימן.

איתן כבל: אם יש למישהו מחלוקת על מקצועיותו זה לא המקום לדון בזה עכשיו.

איילת נחמיאס ורבין: מעולה.

איילת נחמיאס ורבין: זאת התשובה.

איילת נחמיאס ורבין: זה הבן אדם, נקודה.

איילת נחמיאס ורבין: כמו חברי רועי פולקמן אני מאוד ערה למציאות שבה, לפחות על פניו האינפורמציה שאנחנו מקבלים היא שיש בעיה בדגה ובים התיכון וכנראה גם בכינרת.

איילת נחמיאס ורבין: אנחנו צריכים להבין מה בדיוק הבעיה, מה המהות שלה, ומה הפתרונות שאנחנו מציעים לאוכלוסייה של אנשים שזאת פרנסתם.

איילת נחמיאס ורבין: תסלחו לי, אנשים יקרים, שאני פחות מוטרדת כרגע מספורט הדיג.

איילת נחמיאס ורבין: אני מצטערת, אני קודם כול מסתכלת על אותם אנשים שזה לא התחביב שלהם, אלא היום-יום שלהם והחיים שלהם.

איילת נחמיאס ורבין: בלי לזלזל - - (מחיאות כפיים)

איתן כבל: סליחה, חברים.

<סמדר דן: - - -

איתן כבל: סליחה, מי גברתי?

<סמדר דן: סמדר.

איתן כבל: אני ביקשתי ממך לדבר?

<סמדר דן: לא, סליחה.

איתן כבל: אני מודה לגברתי.

איתן כבל: איילת, אני שם לב שאת עושה גלים בים.

איתן כבל: אין פה יותר מחיאות כפיים.

איתן כבל: אנחנו לא במופע סטנד-אפ, מעבר לעובדה שזה אסור.

איתן כבל: אז נתתי אבל יש גבול.

עיסאווי פריג': אבל רק למפלגת העבודה.

איתן כבל: עיסאווי, גם בזה אני כבר אחרי.

איתן כבל: שמעתם מה אני אומר?

איתן כבל: זה לא מקדם.

איתן כבל: זה גם לא יעזור לכם בתקנות.

איילת נחמיאס ורבין: נכון.

איילת נחמיאס ורבין: אני רוצה לסיים ולומר, חברים, התחושה היא שמגיעים לכאן דברים חצי אפויים.

איילת נחמיאס ורבין: סליחה שעשיתי מדרג, אדוני היושב-ראש, אבל לדעתי זה חיוני בנסיבות כאלה להסתכל מי באמת חי, מתקיים ומתפרנס מהדבר הזה בלי לזלזל בחשיבות של הספורט ואולי אפילו בתרומתו לשמירת הדגה.

איילת נחמיאס ורבין: לכן אני מבקשת שיביאו לכאן דברים שמבוססים על נתונים כדי שנבין איך אנחנו מקבלים את ההחלטות.

איילת נחמיאס ורבין: תודה.

איתן כבל: תודה.

איתן כבל: פופו נסאר, בבקשה.

<פואד נסאר: שלום לכולם.

<פואד נסאר: שמי פואד (פופו) נסאר, יושב-ראש ארגון דייגי ישראל.

<פואד נסאר: אני מתנצל מאוד על האיחור שלי.

<פואד נסאר: קרתה לנו תאונת דרכים בדיוק בכניסה לירושלים אז איחרתי.

<פואד נסאר: רבותי, אין לנו שום בעיה לא עם תקנות ולא עם מכמורתנים ולא עם ספורטאים ולא עם אף אחד.

<פואד נסאר: יש לנו בעיה עם הנהלת משרד החקלאות.

<פואד נסאר: זה חודשים רבים אני מתחנן שיישבו אתנו נציגי דייגי ישראל כדי להגיע להסדר ולא להגיע לפה עם מריבות.

<פואד נסאר: המכמורתנים כבודם בפני עצמם – זאת פרנסה; הספורטאים – זאת ההנאה שלהם.

<פואד נסאר: זה לא ספורטאים, זה חובבים.

<פואד נסאר: אנחנו מקצוענים.

<פואד נסאר: הדיג החופי בישראל הוא הדיג היומיומי שלנו.

<פואד נסאר: אין דיג כל השנה, שכולם יבינו.

<פואד נסאר: כולם רוצים לפתוח ולסגור, אבל אין דיג כל השנה.

<פואד נסאר: בימים הסוערים אנחנו ישנים בבית; בימים החמים של הקיץ אין דיג.

<פואד נסאר: אז קצת תפנימו.

<פואד נסאר: כבוד משרד החקלאות לא טרח במשך עשרים שנה לחקור את המצב הזה.

<פואד נסאר: למה?

<פואד נסאר: כי זה עולה לו כסף.

נאוה בוקר: חמור מאוד.

<פואד נסאר: אני מבקש לדחות או לבטל את כל ההצעות האלה בינתיים; שמשרד החקלאות יישב אתנו הנציגים שמייצגים כל גוף, ונבוא לפה עם מסקנות.

איתן כבל: תודה.

איתן כבל: (מחיאות כפיים)

איתן כבל: סליחה, מספיק.

<פואד נסאר: זה בשבילי.

איתן כבל: זה לפופו, אז אפשר.

איתן כבל: חבר הכנסת וקנין, בבקשה.

יצחק וקנין: אני אפילו לא ביקשתי לדבר, ואני חושב שהייתי פה ראשון עם יעקב פרי בדיון.

יצחק וקנין: למה לא?

יצחק וקנין: מהניסיון שיש לי אני שומע את הדברים, ואין לי ספק שיש פה בעיה אחת – תקשורת.

יצחק וקנין: לא ישבו ביחד לדבר.

יצחק וקנין: להערכתי, לו הייתם יושבים יחד הייתם מגיעים למצב שלא הייתם טוחנים אותנו פה שעה.

יצחק וקנין: אני אומר את זה מניסיוני.

יצחק וקנין: אולי חשוב שהנציגים של הדייגים יישבו עם הנהלת המשרד, ואני בטוח שאתם תביאו לנו את זה טוב יותר מאשר אנחנו נבשל את זה פה.

יצחק וקנין: תודה.

איתן כבל: תודה, חבר הכנסת וקנין.

איתן כבל: נאוה, את הולכת?

נאוה בוקר: אני הייתי חייבת ללכת.

נאוה בוקר: בגלל זה ביקשתי לדבר.

איתן כבל: אוקיי.

איתן כבל: נאוה, בבקשה.

נורית קורן: אני מצטערת, גם אני צריכה ללכת.

איתן כבל: אוקיי.

איתן כבל: נורית, בבקשה.

נורית קורן: אני לא אכביר פה במילים.

נורית קורן: אני רק שומעת "רפורמה" עומדות לי האוזניים.

נורית קורן: למה?

נורית קורן: תמיד יש עניין של רפורמה שלא התבשלה מספיק.

נורית קורן: שוב אני אומרת למשרד החקלאות – הכול טוב ויפה – שבו עם האנשים.

נורית קורן: למה אנחנו צריכים להגיע לפה כשלא יושבים עם האנשים - -

<ניר פרוימן: מי אמר את זה?

נורית קורן: - - לא מגיעים - -

<ניר פרוימן: אנחנו ישבנו עם כל ציבור הדייגים יותר מפעם אחת.

<מנחם לב: לא נכון.

<מנחם לב: זה שקר.

<קריאות: - - -

נורית קורן: - - סליחה, אל תפריעו לי.

נורית קורן: לפני אמרו את אותם דברים במילים אחרות ולא הפרעתם.

נורית קורן: אל תפריעו לי.

נורית קורן: אדוני היושב-ראש, כמו שהחלטת, אני חושבת שצריך ועדה מצומצמת כדי לנסות להגיע לתקנות קצת יותר טובות, ונשב וניקח את המומחים לדבר.

נורית קורן: אם משרד החקלאות לא אסף נתונים כמו שצריך כדי שנקבל את נתוני האמת זה חמור מאוד.

נורית קורן: צריך לראות מה קורה כאן.

נורית קורן: אלה דיונים שאנחנו צריכים להחליט בין הזכויות של הדגים לבין הזכויות של הדייגים.

נורית קורן: אני רוצה לדעת להשכלה כללית, כשיש מכמורת, למכמורת יש גלגלים שהופכים את האדמה?

<קריאה: לא.

<רפאל כהן: לאחת מהם יש.

<רפאל כהן: נמצא פה אדם שמחרב את הים - -

<קריאות: - - -

<רפאל כהן: מה שאתה עושה זה פגיעה אישית.

איתן כבל: רפי, סליחה.

איתן כבל: זה לא פה.

נורית קורן: אני מבקשת ממשרד החקלאות – אני רוצה לדעת אם יש כאלה רשתות שפוגעות באדמה - -

איתן כבל: אנחנו נגיע לזה עם כל הנושאים האקולוגיים.

איתן כבל: תודה.

נורית קורן: - - ומוציאות לא רק דגים, אלא את כל חיות הים.

איתן כבל: תודה, נורית.

איתן כבל: נאוה בוקר, בבקשה.

נאוה בוקר: אני לא אחזור על דברים שנאמרו.

נאוה בוקר: שמעתי פה אנשים שדיברו מדם לבם.

נאוה בוקר: אי אפשר לפגוע בפרנסה של מאה משפחות בישראל, עם כל הכבוד לנציגי משרד החקלאות - -

<קריאה: - - -

נאוה בוקר: אני דיברתי על המכמורתנים, ויש עוד מאות.

נאוה בוקר: באמת, הכול יכול להיפתר אם רק תשבו איתם ותגיעו איתם להבנות.

נאוה בוקר: אני מבינה שהנתונים לא נכונים - -

<שלמה בן אליהו: איך את מבינה את זה?

<ניר פרוימן: אלה הנתונים הרשמיים של משרד החקלאות.

<ניר פרוימן: אנחנו עומדים מאחוריהם.

<יחיאל אברג'יל: - - -

<קריאות: - - -

איתן כבל: אברג'יל, פעם ראשונה אני קורא לך לסדר.

איתן כבל: אם עוד פעם אני אוציא אותך.

איתן כבל: זה לא מכובד.

איתן כבל: אל תעזור.

איתן כבל: לא עזרת לנו בדיבור שלך כשנתתי לך את ההזדמנות.

<יחיאל אברג'יל: תן לי רק - - -

איתן כבל: לא, נתתי לך.

איתן כבל: מספיק.

נאוה בוקר: מספר אחרון לסיום – אי אפשר להפקיר אותם.

נאוה בוקר: במקרה הכי גרוע שתדאגו להם לפיצויים בהתאם.

נאוה בוקר: תודה רבה.

איתן כבל: תודה.

איתן כבל: בבקשה, אדוני.

<אנדרי אהרונוב: שמי אנדרי אהרונוב.

<אנדרי אהרונוב: אני חוקר, דייג וצלם טבע מפרדס-חנה.

<אנדרי אהרונוב: אחד המחקרים שעליהם התקנות של ניר פרוימן מ-2015 על עצירת הדיג - - - התבססו הוא המחקר שלי.

<אנדרי אהרונוב: התקנות כמו שהן עכשיו לא ישפרו את מצב הדגה.

<אנדרי אהרונוב: מכיוון שאני עצמי גם קשור לכל העולם של הדייגים הספורטיביים – יש כמאה אלף כאלה – הפגיעה בהם היא הרבה יותר עמוקה מאשר כל אחד אחר כי יש מאחוריהם גב כלכלי עצום.

<אנדרי אהרונוב: על כל דג שנתפס בדיג הספורטיבי יש רווח למדינה ולמשלמי המסים של פי חמישים יותר מאשר כל דג שנתפס בדיג מכמורות - -

<קריאה: יש מחקרים שמוכיחים את זה.

<אנדרי אהרונוב: - - לכן כל האמירה הפופוליסטית שדיג ספורטיבי הוא רק לשם ההנאה – תכף תראו מה יגיד לכם משרד הכלכלה.

איתן כבל: הבנתי.

איתן כבל: מה אתה אומר?

<אנדרי אהרונוב: בעיני התקנות הנוכחיות מתוך שאני גם מכיר את ההתנהלות בשבע עשרה השנים האחרונות מבוססות סביב חוסר יכולת אכיפה.

<אנדרי אהרונוב: הם התחילו עם חוסר יכולת אכיפה, וסביבה חיברו תקנות.

<אנדרי אהרונוב: לכן בתקנות אין הדבר הכי חשוב – אכיפה על גדלי מינימום.

<אנדרי אהרונוב: זה יפה שחבר כנסת פה אמר שעצירת דיג בעונות רבייה מאוד תעזור, אבל אם לא מאפשרים לדגים להגיע לגיל רבייה מי יתרבה?

<אנדרי אהרונוב: אין בתקנות הנוכחיות שום דבר שקשור לגדלי מינימום.

<אנדרי אהרונוב: עד שזה לא יהיה הם ינציחו את חוסר האכיפה.

איתן כבל: תודה.

איתן כבל: חבר הכנסת יוסי יונה, בבקשה.

יוסי יונה: אדוני היושב-ראש, נראה שמרכז הסיפור זה עניין של איזונים.

יוסי יונה: אני ישבתי בסבלנות והאזנתי לדיונים, ואני נמצא במבוכה כי אני לא יודע להבחין בין מה שנכון לבין מה שלא נכון.

יוסי יונה: מצד אחד עולה הטענה שהתקנות האלה אינן מתבססות על נתונים מהימנים; מצד שני אגף הדיג במשרד החקלאות אומר שאכן הנתונים הללו מהימנים.

יוסי יונה: מה היכולת שלנו כחברי כנסת להכריע בסוגיה הזאת?

יוסי יונה: אנחנו צריכים שהדיון יהיה יותר יעיל, יותר שקוף ויותר פתוח לגבי הסוגיה הזאת.

יוסי יונה: הנקודה השנייה שאני רוצה לציין זה עניין המפגש – כן היה מפגש?

יוסי יונה: לא היה מפגש?

יוסי יונה: אגף הדיג אומר שכבר ארבע שנים הם בדיונים עם הדייגים, והדייגים אומרים שלא היו דיונים כאלה.

יוסי יונה: אנחנו לא שופטים ואומרים מי צודק.

יוסי יונה: אבל תבינו את המצב שבו אנחנו נמצאים.

יוסי יונה: כחברי כנסת שמקבלים דעות הפוכות לחלוטין אנחנו צריכים לגבש עמדה.

יוסי יונה: נקודה אחרונה –גם אם הדיג הספורטיבי אכן מניב רווחים למדינה – וכל הכבוד - -

<אנדרי אהרונוב: הרבה יותר גדולים מהמסחרי.

יצחק וקנין: למה אני לא אחשוב שאתה אינטרסנט?

<פואד נסאר: אם הוא ספורטיבי אסור להתעסק במסחר?

<פואד נסאר: מה השטויות האלה?

יוסי יונה: כחברי כנסת אנחנו לא עושים חישובי תועלת כזאת.

יוסי יונה: יש פה אנשים שמתפרנסים מזה.

<אנדרי אהרונוב: דייג ספורטיבי קונה סירה, משלם דלק, משלים ציוד ותופס דג בחודשיים.

<אנדרי אהרונוב: תעשה את החשבון מה יותר - - - למדינה.

איתן כבל: אדוני החוקר, פעם אחרונה, אנדריי.

<קריאות: - - -

איתן כבל: מה אתה רוצה, לנהל אותי?

איתן כבל: תן לאנשים קודם.

איתן כבל: על כל מילה שתגיד יקפצו.

איתן כבל: לפחות כבר אמרו את הדברים שלהם.

יוסי יונה: בואו נגיד שגם מהבחינה של חישוב התועלת בסופו של דבר כשתראה לי שהמדינה הרוויחה יותר יכול להיות שאני אגיד שאני נגד אם חמש מאות איש יאבדו את מקום העבודה שלהם.

<אנדרי אהרונוב: מאה חמישים אלף אנשים שהולכים לים במקום להיות - - - או לבגוד או לא יודע מה.

איתן כבל: פעם אחרונה, אנדרי.

יוסי יונה: החישוב הוא לא אוטומטית טהור.

יוסי יונה: יש פה שיקולים אחרים.

יוסי יונה: דבר אחרון.

יוסי יונה: על פניו עולה שיש בעיה עם השיטה - -

איתן כבל: יוסי - - -

יוסי יונה: - - לכן בסופו של דבר אנחנו צריכים להגיע לנקודת איזון שבה אנחנו דואגים לפרנסה של הדייגים.

יוסי יונה: זאת אומרת שאנחנו גם דואגים – כמו הבדיחה של הגשש אם הדייג אוהב דגים, למה הוא צד אותם – שאכן הדגה תלך ותתרבה כדי שמטה הפרנסה שלכם אכן יהיה יציב לאורך השנים.

יוסי יונה: נראה לי שזאת הנקודה החשובה ביותר שבה יש האיזון או את תמימות הדעים בין הדייגים לבין משרד החקלאות.

יוסי יונה: תודה.

איתן כבל: תודה, יוסי.

איתן כבל: יש אנשים שהם לא ספורטאים ועוד לא דיברו.

איתן כבל: יש לנו עוד עשרים דקות.

איתן כבל: המנכ"ל צריך לצאת, אז אני רוצה שתיתן התייחסות קצרה לטענות כלפי ניר פרוימן על אי הישיבה, ואחר כך אני אסכם.

<קריאה: ולמה אורן לא נמצא.

איתן כבל: אמרתי – אורן סונין.

<שלמה בן אליהו: אני הגעתי למשרד ביוני בשנה שעברה, ושמעתי את כל הרעש וההמולה שיש סביב אגף הדיג, והחלטתי לקחת את זה תחת חסותי במובן שברוב ישיבות שמתקיימות בהנהלת ענף הדיג אני נמצא, ושומע את כל הדעות המקצועיות, גם של אורן סונין - -

<קריאה: שנה אני מבקש להיפגש אתו.

איתן כבל: די, אתה מפריע לי.

<קריאה: ניסינו להיפגש אתו.

איתן כבל: די, די.

<קריאה: התחננו להיפגש אתך.

<קריאה: הוא לא רוצה להיפגש אתנו.

איתן כבל: צא החוצה, בבקשה.

איתן כבל: יש לי עשרים דקות.

איתן כבל: אני רוצה לשמוע את כולם.

<קריאה: אבל משקרים לך.

איתן כבל: בסדר, בשביל זה אני פה.

איתן כבל: תודה.

איתן כבל: הוא הראשון שיצא – השאר ייצאו עכשיו בלי קריאת אזהרה.

<שלמה בן אליהו: שאלתם מה המדיניות.

<שלמה בן אליהו: יש לנו שלושה ראשים במדיניות: אחד, שמירה על הדגה ועל איכות הסביבה בים; שנית, שמירה על ענף הדיג במובן שיהיו דגים.

<שלמה בן אליהו: כלומר אנחנו רוצים שאזרחי ישראל יאכלו דגים חיים מהים התיכון; דבר שלישי – לשמור על הפרנסה של הדייגים.

<שלמה בן אליהו: לפעמים הדברים מתנגשים, וצריך לעשות את האיזונים.

<שלמה בן אליהו: תמיד השאלה בגבול היא איפה האיזון נמצא.

<שלמה בן אליהו: אנחנו מוכנים לתת לכם את רשימת הישיבות שישבנו בהן עם הדייגים.

<שלמה בן אליהו: אנחנו יכולים לשלוח לכם את התאריכים של הישיבות - -

<לאה ורון: מתי הייתה הישיבה האחרונה?

<שלמה בן אליהו: - - אבל כאשר אנחנו רוצים להגיע לתוצאה שמתייחסת לתקנות אני מקבל את ההצעה של היושב-ראש להיפגש יחד ולמצוא את נקודת האיזון.

<שלמה בן אליהו: שנית, בעתיד הרחוק אנחנו רואים את עיקר הנושא של המדגה בים התיכון, אבל זה לא הנושא - -

איתן כבל: זה לא הנושא עכשיו.

<שלמה בן אליהו: - - אנחנו נראה בעתיד שאנשים ירצו לאכול דגים חיים – זה יהיה בעיקר מכלובי דגים.

איתן כבל: מה עם מר סונין?

<שלמה בן אליהו: מר סונין היה בכל הישיבות שניהלתי בנושא הזה.

<שלמה בן אליהו: מר סונין הביע את דעתו.

<שלמה בן אליהו: את חלקן קיבלתי, את חלקן לא קיבלתי.

<שמעון אזולאי: למה - - -

איתן כבל: צא החוצה.

<שמעון אזולאי: למה אסרו עליו לבוא לוועדה?

איתן כבל: צא החוצה, בבקשה.

<שמעון אזולאי: אבל למה אסרו עליו להגיע?

איתן כבל: תודה.

איתן כבל: כן, בבקשה.

<שלמה בן אליהו: בכל הישיבות - -

איתן כבל: אני מבקש לדבר אחר כך עם אדוני.

איתן כבל: אני לא רוצה לפתוח עכשיו את הדיון לפני כולם.

איתן כבל: אני ארצה לשמוע בדיוק את הסיבות המקצועיות למה האיש לא הגיע.

<יחיאל אברג'יל: - - -

איתן כבל: החוצה.

איתן כבל: תוציא אותו החוצה.

<יחיאל אברג'יל: בגלל שהוא חשף - - -

איתן כבל: די, תודה, תוציא אותו החוצה.

<יחיאל אברג'יל: בגלל שאורן סונין - - -

איתן כבל: אנחנו נקיים בינינו את השיחה.

עיסאווי פריג': אני חושב שהנושא חשוב, וחשוב שגם אנחנו נשמע את הדברים.

איתן כבל: קודם כול הוא מנכ"ל, וזאת זכותו להחליט מי מגיע או מי לא מגיע.

איתן כבל: זה שנציגי הדייגים אומרים דברים זה עדיין לא הופך את העניין לצודק לכאן או לכאן.

איתן כבל: אני מכבד את הפקידות הבכירה.

איתן כבל: אני אשב אתו.

איתן כבל: אף אחד עוד לא האשים אותי שאני חושש להגיד את דברי בצורה חדה, ברורה וללא מורא.

איתן כבל: אבל צריך שבינינו יהיה כבוד בהתנהלות.

איתן כבל: אני אפגש אתו, אני אשמע את הדברים, ואם צריך אני אומר אותם בצורה ברורה.

איתן כבל: תודה, אדוני.

איתן כבל: שאול גולדשטיין, מנכ"ל רשות הטבע והגנים, בבקשה.

איתן כבל: אחריו אלון רוטשילד, נציג החברה להגנת הטבע.

<שאול גולדשטיין: כבוד היושב-ראש, אתחיל מהסוף – ההצעה שלך להיפגש מקובלת עלינו.

<שאול גולדשטיין: שנית, התקנות נראות חשובות מאין כמוהן.

<שאול גולדשטיין: אנחנו מסתכלים על הים לא רק מהיבט של הדיג ולא רק מההיבט של הדיג על הצלחת אף על פי שכולנו אוהבים את זה.

<שאול גולדשטיין: אבל התפקיד שלנו גם לשמור על האקולוגיה וגם על הטבע.

<שאול גולדשטיין: המצב של הים התיכון הוא בכי רע.

<שאול גולדשטיין: לפי הרבה מחקרים, הים התיכון בעוד ארבעים שנה יהיה כמו ים המלח.

<שאול גולדשטיין: הוא מתכווץ והולך, והסיבות לכך מגוונות.

<שאול גולדשטיין: זה לא רק הדייגים, אלא יש גם גורמי זיהום שונים ומשונים.

<שאול גולדשטיין: ישראל חתומה על אמנות בין-לאומיות והתחילה לקיים אותן.

<שאול גולדשטיין: אנחנו עדיין רחוקים מאוד מההישגים של המדינות האחרות שלחוף הים התיכון, ואנחנו בעצם חייבים להיכנס למתווה שחתמנו עליו.

איתן כבל: תודה.

<שאול גולדשטיין: לכן אנחנו חושבים כך: נושא הדיג שגורם לבעיות - - - בים חייב להגיע לפתרון.

<שאול גולדשטיין: נושא המכמורתנים צריך להיפסק, כמו שאמר חבר הכנסת רועי פולקמן.

<שאול גולדשטיין: צריך לפצות את האנשים האלה – לזה לא מתנגדים - -

איתן כבל: בוא לא נסטה.

איתן כבל: הבנו.

<שאול גולדשטיין: שנית, לעניין שאר הדיג – לדעתנו, צריך להגביל אותו בעונות מסוימות ובאזורים מסוימים.

<שאול גולדשטיין: אנחנו קוראים לך, יושב-ראש הוועדה, לעזור לנו להכריז על שמורות טבע במקומות מסוימים.

<שאול גולדשטיין: במדינה מפותחת מאוד – במירכאות – הייתה התנגדות גדולה מאוד להכרזות האלה.

<שאול גולדשטיין: הייתי בכמה כנסים בין-לאומיים, ובכולם נאמר שמצב הימים הוא כמו שלנו; בכולם המכמורתנים הם הבעיה; בכולם הפתרון היה הכרזה על שמורות טבע.

<שאול גולדשטיין: שמורות טבע זה בית הגידול, והדגים נודדים.

<שאול גולדשטיין: ברגע שהם יוצאים משם – שידוגו אותם.

איתן כבל: תודה, שאול.

איתן כבל: אלון רוטשילד, החברה להגנת הטבע, בבקשה.

<אלון רוטשילד: שלום.

<אלון רוטשילד: ברשותך, משפט אחד שלא עלה פה בכלל על נושא הטבע.

<אלון רוטשילד: קצת על המצב: בכל שנה בים התיכון בישראל מאה אלף חיות מוגנות נידוגות; שלושת אלפים צבי ים נפגעים; ומיליוני דגיגים שעוד לא הספיקו להתרבות מתים בגלל פעילויות דיג.

<אלון רוטשילד: זאת תוצאה שאיננה מחויבת המציאות.

<אלון רוטשילד: אפשר לנהל את הדיג אחרת אם רק נעשה את זה נכון.

<אלון רוטשילד: הפתרונות שמשרד החקלאות מציע בתקנות נעשו אחרי עבודה.

<אלון רוטשילד: אני לפחות מלווה את התהליך הזה במשך למעלה מארבע שנים.

<אלון רוטשילד: נעשתה פה עבודה רבה, יש מחקרים על גבי מחקרים מבוססים של אנשים גם מאוניברסיטת חיפה וגם מאוניברסיטת תל-אביב שפורסמו - - - מה שמעניין, אתה לוקח קבוצת אינטרס שקוראים לה "דייגים".

<אלון רוטשילד: עד היום דג הוא ללא שום הגבלה, אבל באופן מפתיע כשאתה רוצה להגביל אותם קם קול צעקה.

<אלון רוטשילד: זה דבר מובן.

<אלון רוטשילד: התפקיד הלא פופולרי ולא נעים של הרגולטורים גם במשרד החקלאות וגם של הכנסת בתור רגולטור עליון היא לעשות סד במערב הפרוע הזה.

<אלון רוטשילד: זה תפקיד לא בהכרח נעים, אבל הוא מחויב המציאות.

<אלון רוטשילד: צריך להבין שמאחורי נושא הדגה בים יש כל הציבור הישראלי שעם כל הכבוד הוא לא רק אותם 2% מהצריכה.

<אלון רוטשילד: יש הרבה מאוד אנשים שהם חובבי ים ורוצים לראות צב ים ולהיות מסוגלים להאמין שכשהמדינה מנהלת את הדיג היא מנהלת אותו נכון בלי שטובחים את הדגים בעונת הרבייה, למשל, או באזורים שבהם מתרבים.

איתן כבל: תודה.

<אלון רוטשילד: - - לכן, ברשותך, שני משפטים אחרונים.

<אלון רוטשילד: א', התקנות האלה חיכו מספיק זמן.

<אלון רוטשילד: יש לנו טיים ליין של הדיונים בכנסת בוועדה לביקורת המדינה ב-2010, ב-2012.

<אלון רוטשילד: אם עכשיו ניכנס לעוד חמש שנים של שיחות ודיונים, כנראה, המצב הזה לא יתקדם.

איתן כבל: ברור.

איתן כבל: תודה.

<אלון רוטשילד: שני משפטים לגבי התקנות.

<אלון רוטשילד: התקנות הן מחויבות המציאות.

<אלון רוטשילד: הן טובות, אבל יש כמה דברים קריטיים שחייבים להתעקש עליהם.

<אלון רוטשילד: הנושא הראשון הוא המשך המינימלי לעונת הרבייה.

<אלון רוטשילד: התקנות קבעו לא יותר מתשעים יום, אבל לא אמרו כמה המינימום - -

איתן כבל: אל תיכנס לזה.

איתן כבל: נגיע לזה.

איתן כבל: נתת את הכותרות, וזה יפה.

<אלון רוטשילד: אוקיי.

<אלון רוטשילד: דבר אחרון לעניין הזה – ההגבלה של ספינות המכמורת במרחב של ארבעים מטר עומק ומעלה - -

איתן כבל: מחויבת.

<אלון רוטשילד: - - היא מחויבת, והיא קריטית - -

איתן כבל: ברור.

<אלון רוטשילד: - - לא רק בשביל שמירת משאב הדגה והשמירה על ההתחדשות שלו, אלא גם בשביל כל האזור הרגיש של צבי הים ושינוי - - - שהוא האזור החשוב ביותר.

<אלון רוטשילד: תודה.

איתן כבל: תודה.

איתן כבל: חבר הכנסת עבד אל חכים חאג' יחיא, בבקשה.

איתן כבל: אחריו גיא פרננדס.

עבד אל חכים חאג' יחיא: אני לא רוצה לנקוט עמדה על מה שראיתי פה.

עבד אל חכים חאג' יחיא: העמדה הברורה שלי היא שאנחנו בוועדת הכלכלה לא צריכים להמשיך בדיון כל עוד לא ישבו עם כל האנשים במשרד החקלאות, ויצאו עם מסקנות.

עבד אל חכים חאג' יחיא: מה שסיכמו יעבור דרכנו שמוסכם, ועל מה שיהיה במחלוקת אנחנו נדון פה אחרי שנשמע מכם.

עבד אל חכים חאג' יחיא: אנחנו לא חוקרים פה ולא נתחיל את המחקר מאפס.

עבד אל חכים חאג' יחיא: לכל אחד יש מחקר שהוא הפוך מהמחקר של השני.

עבד אל חכים חאג' יחיא: אנחנו לא ניכנס לזה כי אנחנו לא יכולים להגיע למסקנות.

עבד אל חכים חאג' יחיא: עוד דבר – בישיבות האלה צריך שבמידה שתהיה הפסקה – ואני בעד עקרונית שבתקופת הרבייה תהיה הפסקת דיג – שיהיה מנגנון פיצוי לאנשים שזאת הפרנסה שלהם.

עבד אל חכים חאג' יחיא: תודה.

איתן כבל: תודה, אדוני.

איתן כבל: גיא פרננדס, נציג אזרחים להצלת הים והדגה, בבקשה.

<גיא פרננדס: הבאתי לך גם - -

איתן כבל: כן, אני אשב כל הלילה לקרוא את זה.

איתן כבל: אנשים, תלמדו – אני אומר את זה גם למי שמגיש חומר – לצמצם.

<גיא פרננדס: אין מה לצמצם.

<גיא פרננדס: אלה חתימות של נציגים - -

איתן כבל: לא נציגים.

איתן כבל: אם זה - -

<גיא פרננדס: לא, זה ממש בנקודות.

<גיא פרננדס: קודם כול יש פה אינטרסים מכל הכיוונים.

<גיא פרננדס: אבל הים לא שייך רק לדייגים, עם כל הכבוד.

<גיא פרננדס: הים שייך גם לשאר האזרחים.

<גיא פרננדס: אז תגיד, מאה אלף דייגים – בסדר.

<גיא פרננדס: אבל יש עוד שמונה מיליון אזרחים במדינה לפחות?

<גיא פרננדס: הים שייך גם להם.

<גיא פרננדס: איפה הנקודה שלהם בסיפור?

<גיא פרננדס: מבחינת אגף הדיג – ההתנהלות שלו במשך שנים היא התעלמות מוחלטת מאנשים.

<גיא פרננדס: במשך שנים אנחנו שולחים מכתבים, מבקשים תגובה.

<גיא פרננדס: אין אפילו התייחסות של מייל – תודה, קיבלנו, שלום.

<גיא פרננדס: כלום.

<גיא פרננדס: יש צורך בשולחן עגול שיישבו אנשים ויגידו בדיוק איפה הנקודות שלהם ואיך אפשר להתפשר ולמצוא פתרון ביחד.

<גיא פרננדס: בעניין שקיפות – אין שום שקיפות באגף הדיג שיכול להראות לנו דברים שנעשו או להשתמש בנתונים שאנחנו יכולים לתרום לסיפור הזה.

<גיא פרננדס: אני אומר את זה מהצד של האזרחים.

<גיא פרננדס: מחסור במחקרים – היום יש שלושה מחקרים שחלקם התחילו לפני שנתיים וחלקם לפני שנה.

<גיא פרננדס: אין שום דוחות ביניים ואין שום נושא שמתייחס לזה.

<גיא פרננדס: בנושא האכיפה - -

איתן כבל: נושא אחרון.

<גיא פרננדס: - - במשך ארבעים שנה לפחות – אם לא יותר, אין שום אכיפה.

<גיא פרננדס: אנחנו שולחים סרטונים של עבירות דיג יום-יום.

<גיא פרננדס: אף אחד לא מתייחס לזה, אין פקחים בשטח.

<גיא פרננדס: השבוע עשינו כתבה בערוץ 1 שהציגה את המצב כמו שהוא.

<גיא פרננדס: כל אחד עם הבעיה שלו ועם האינטרס שלו - -

איתן כבל: תודה, גיא.

<גיא פרננדס: רק דבר אחד.

<גיא פרננדס: התגובה של אגף הדיג הייתה שמדובר על עניינים אינטרסנטיים צרים מאוד.

איתן כבל: תודה, גיא.

איתן כבל: סמדר דן, בבקשה.

<סמדר דן: שלום.

<סמדר דן: אני נציגה של היבואנים של ציוד דיג.

<סמדר דן: כיום יש בישראל למעלה מחמישים חנויות לציוד דיג.

<סמדר דן: העסק הזה מגלגל הרבה מאוד כסף.

<סמדר דן: לצדי יושבת נציגה שלנו בלשכת המסחר.

<יסמין הרמן-וייס: אנחנו שלחנו לכם נייר עמדה בנושא בשבוע שעבר.

<לאה ורון: הנייר הועבר לכל חברי הוועדה, והוא גם מצוי בטאבלטים.

<סמדר דן: אנחנו מבקשים שבתוך כל התקנות של משרד החקלאות - -

איתן כבל: העניינים יישקלו.

<סמדר דן: מדובר על הרבה מאוד כסף, על מיליונים.

<סמדר דן: יש הרבה מאוד אנשים שעוסקים בתחום מסביב - -

איתן כבל: סמדר, העניין ברור.

<סמדר דן: - - יבואנים של כלי שיט, יבואנים של ציוד דיג.

<יסמין הרמן-וייס: עוד דבר אחד להוסיף.

איתן כבל: שם ותפקיד, בבקשה.

<יסמין הרמן-וייס: אני יסמין הרמן-וייס, מנהלת התחום בלשכת המסחר בתל-אביב.

<יסמין הרמן-וייס: אנחנו עשינו בדיקה עם כל היבואנים שחברים אצלנו, ובכל מדינות הים התיכון אין תקנות שקוראות לסגור את הים לשלושה חודשים - -

<אלון רוטשילד: סליחה?

<אלון רוטשילד: אני אראה לך.

<יסמין הרמן-וייס: אני לא סיימתי לדבר.

<יסמין הרמן-וייס: נתתי לך לדבר.

<יסמין הרמן-וייס: אין תקנות האלה.

<יסמין הרמן-וייס: עונת הרבייה משתנה בהתאם לזן ובהתאם לתנאי הטבע, וצריך לקחת את הדברים האלה בחשבון.

<יסמין הרמן-וייס: כמובן, יש עוד הרבה מאוד הערות, ואנחנו לוקחים בחשבון שיהיו דיונים נוספים, ואנחנו נשמח להעביר אליכם - -

איתן כבל: תודה.

איתן כבל: די, אני צריך לנעול את הישיבה.

איתן כבל: אני רוצה לסכם, ברשותכם.

איתן כבל: האמת היא שאני כבר לא זוכר הרבה זמן, חברי חברי הכנסת, גברתי מנהלת הוועדה, דיון כל כך מאכזב.

איתן כבל: אני אומר את זה לכל היושבים פה סביב השולחן, ואני אומר את זה גם לנציגי המשרד וגם לנציגי הדייגים.

איתן כבל: יכול להיות שכך נראה הענף, יכול להיות שאלה הפנים שלו.

איתן כבל: אם היום אני צריך לשבת עם החברים שלי – אני עוד לא ירדתי ולא צללתי לתוך הנתונים.

איתן כבל: כדי לנסות להתחיל לאחוז במשהו – אין לי אחיזה.

איתן כבל: אני אומר את זה בצורה חד משמעית.

איתן כבל: אי אפשר להגדיר אותי כמי שלא מבין בחקיקה.

איתן כבל: אני יכול להגדיר שמעטים בבית הזה מבינים בחקיקה כמו שאני מבין.

איתן כבל: אני אומר את זה לא כדי להתהדר בפני מישהו.

איתן כבל: כל חוק, יש לו רגליים, יש לו כיוון, יש לו נקודות אחיזה.

איתן כבל: אתה יכול לאהוב אותם, אתה יכול לא לאהוב אותם, אתה יכול לשנות אותם, אבל אתה יודע איפה אתה בתוך התהליך.

איתן כבל: האבסורד הוא שלפעמים מגיעים נושאים שאתה אומר, זה קטן, כלום, תתמודד עם זה; ויש לפעמים דברים גדולים שבסוף אתה פותר אותם בלי בעיה.

איתן כבל: יש לפעמים מה שנראה כדברים קטנים, ואתה רואה פתאום שיש מפלצת של בעיות.

איתן כבל: אדוני, מנהל אגף הדיג, יש כאן מפלצת של בעיות שמתחילה בראש ובראשונה מחוסר הידברות.

איתן כבל: אני לא נכנס ולא מתערב עדיין בצדדים המקצועיים.

איתן כבל: "אינטרסים" זאת לא מילה פסולה כל עוד הכול מונח פה על השולחן.

איתן כבל: בוועדה הזאת יש כלל: לא להגיד, אתה אינטרסנט – כולם אינטרסנטים מי יותר ומי פחות.

איתן כבל: אני לא פוסל אף אחד על עובדת היותו אינטרסנט – הדייגים, היבואנים, שמירת האקולוגיה, הספורטאים – כל אחד בעניינו.

איתן כבל: התפקיד שלנו כחברי כנסת למצוא את נקודות האיזון.

איתן כבל: אין מחלוקת – יש משבר בכל העולם.

איתן כבל: בשביל זה אני לא צריך את קובי המומחה לדיג ולא אף אחד מהמומחים.

איתן כבל: יש משבר עולמי, ואין יום שזה לא עולה בכל נקודה בעולם.

איתן כבל: זה לא דייגים.

איתן כבל: זה הזיהום, זה הפעולות המתבצעות בים בכל מקום ומקום לפי הפעולות שנעשו באזור.

איתן כבל: יש זנים שנכחדים בגלל כניסה של זנים אחרים שעושים להם קניבליזציה וכל מיני דברים מן הסוג הזה.

איתן כבל: חברים יקרים, לא צריך להיות מומחה גדול.

איתן כבל: מה שאני מבקש כאן – ואני אומר זאת בצורה מאוד ברורה.

איתן כבל: אני אומר לכם את זה בענף הדיג – אני לא נכנס לוויכוח אם עניתם או לא עניתם.

איתן כבל: שמע, כשאחד אומר את זה אני אומר – יכול להיות; כשאני שומע את זה כבר בכל מקום, וזאת התלונה המרכזית אז אני אבקש לשבת עם המנכ"ל, ואם צריך גם עם השר, כדי קודם כול להבין מה הסיפור.

איתן כבל: שנית, אני אזמן אלי לדיון יחד עם המנכ"ל ועם מי שהוא יחליט להביא, את נציגי הדייגים.

איתן כבל: פופו, אתה חבר שלי הרבה מאוד שנים – ואני אומר את זה גם לגילוי הנאות – חבר נפש שלי.

איתן כבל: אני אומר את זה המקום שאני לא מתכוון לקיים דיון של עשרים איש.

איתן כבל: יכול להיות שנעשה את זה בישיבה אחת, ובכל ישיבה נשב עם קבוצה אחרת.

איתן כבל: אתם תצטרכו לבוא מוכנים, לא לבלבל את המוח.

איתן כבל: לא לספר סיפורים לאחור.

איתן כבל: אנחנו רוצים פתרונות.

איתן כבל: אם אתם רוצים פתרונות תבואו עם הצעות אופרטיביות, רציניות, ממשיות.

איתן כבל: לא סיפורים בעלמא.

איתן כבל: לגבי הנתונים – אני אצטרך למצוא את הדרך.

איתן כבל: נציג המ.מ.מ. – אדוני, תהיה לך עבודה.

איתן כבל: אני כבר אומר לך.

איתן כבל: אני לא מומחה למה שהם לא.

איתן כבל: אני לא מאלה שהם מומחים למה שהם לא.

איתן כבל: זה יהיה תפקידכם, עמי צדיק חברי ממחלקת המחקר של הכנסת, להניח בפנינו בתוך בליל המילים.

איתן כבל: כל אחד נהיה פה מומחה.

איתן כבל: אני חלילה לא אומר את זה בזלזול כלפי אף אחד שיושב פה.

איתן כבל: שלא תטעו.

איתן כבל: אבל שימו לב – נהייתה לנו סחרחורת מכמות המומחיות.

איתן כבל: כל אחד בא ואומר את דעתו ואת מומחיותו, ועכשיו אני צריך לקנות מכם סחורה.

איתן כבל: אז לסיכום, חברים יקרים, דייגים, יש משבר.

איתן כבל: החכמה היא למצוא את האיזון ולא לפגוע בפרנסה.

איתן כבל: אנשים מתפרנסים – זה ההבדל.

איתן כבל: מישהו כאן אמר שיש כאן אנשים שחיים מזה – זאת פרנסתם.

איתן כבל: אבל תזכרו, הים הוא לא של אף אחד, הוא אמור לשמש את כולנו; את הדייגים, את אוהבי הים ואת כל אחד ואחת יכול לבוא וליהנות או להתפרנס ללא הפרעה.

איתן כבל: הים נהיה – שיקגו שנות ה-30 – כסף קטן.

איתן כבל: עוד דבר.

איתן כבל: אני אומר לך אדוני, מנהל אגף הדיג, אני רוצה נתונים מדויקים על האכיפה.

איתן כבל: אני רוצה לדעת- -

<ניר פרוימן: עכשיו?

איתן כבל: לא עכשיו.

איתן כבל: אני מסיים.

איתן כבל: אני מבקש להעביר לוועדה דוח מסודר כמה אנשים עובדים בזה, מהם נתוני התפיסה וכל מה שכרוך בכך.

איתן כבל: לפחות ממה שאמר אלון רוטשילד מהנתונים שהוא הציג חלק מהפעולות שנעשות הם עבירה על החוק, כמו למשל פגיעה בצבים.

איתן כבל: מנהלת הוועדה, אני אפגש עם המנכ"ל בעניין הזה.

איתן כבל: משרד החקלאות מונח לפתחנו.

איתן כבל: יש כאן סדרה של נושאים לדיונים.

איתן כבל: אנחנו נקיים את הדיון.

איתן כבל: התקנות יובאו, אבל הן תובאנה רק לאחר שנקיים את השיח בינינו, ואני אשתכנע וחברי הכנסת ישתכנעו שהדברים מובאים.

איתן כבל: לא חייבת להיות הסכמה.

איתן כבל: בסוף יש הבנות חלקיות.

איתן כבל: אנחנו מצליחים למצוא את עצמנו בנקודת זמן מביאים לכאן את הנושאים השנויים במחלוקת.

איתן כבל: לא את כל הסיפור, איך המציאו את הדייג ואת הדג.

איתן כבל: לכן אני אומר – הדיון לא אפוי, לא רציני, והוא מהפחות רציניים שהוצגו בפנינו.

איתן כבל: אני לא רוצה להתייחס לבג"ץ של המשרד עד 15 במרס.

איתן כבל: זה לא תפקידנו.

איתן כבל: התפקיד שלנו לדון בתקנות.

איתן כבל: מר רוטשילד, אנחנו מתייחסים בשיא הרצינות לשמירה על הים.

איתן כבל: גם אמרתי לך את זה וגם מי שלצדו של דב חנין חברי עוסקים בעניין הזה, ומתכוונים להשקיע עוד יותר בשמירה על הים כדי שתהיה בו גם פרנסה אמתית לדייגים, ושאנחנו גם נוכל ליהנות מתנובת הים.

איתן כבל: אנחנו נודיע על המשך הפעולה שלנו, אבל זה לא ייעשה לפני שאנחנו ניפגש לדיון פנימי.

<פואד נסאר: אגף הדיג שלח לדייגים רישיונות עוסק בדיג וגם רישיונות אישיים מוגבלים.

<פואד נסאר: זאת כל המטרה.

<פואד נסאר: אמרנו, קודם תדונו אתנו - -

איתן כבל: פואד פופו נאסר חברי, בכל זה אנחנו בכל זה נעסוק בדיון הפנימי.

איתן כבל: אנחנו לא נפתח כאן את הדיון.

איתן כבל: הישיבה נעולה.

איתן כבל: תודה.